Myanmar Ralzam Bawm Ding In India Cozah Nih A Cohlan Lo Nak A Ruang – Thechinlandtoday\nMyanmar Ralzam Bawm Ding In India Cozah Nih A Cohlan Lo Nak A Ruang\nadmin December 17, 2021 Leave a Comment on Myanmar Ralzam Bawm Ding In India Cozah Nih A Cohlan Lo Nak A Ruang\nIndia ram Manipur le Mizoram ramkulh ah a lut mi le a dor mi Myanmar ralzam hna nih rampi nih pek mi minung hawi zawnruah bawmhnak hna hi an tinco ve awk a si tiah India ram i National Humin Right Commission (NHRC) chungtel a si mi Justice Mahesh Mittal Kumar nih a chim.\nMittal Kumar cu ramkulh cozah upa hna he nihnih chung biaruah ceihkhannak an ngeih hnuah Dec 15, Shillong ah tuahmi Press Release ah Myanmar ralzam hna harnak kong he pehtlai in biahalmi a lehnak ah a cunglei bantuk khin a chim hi a si tiah Mizoram News nih a ṭial.\nThawnglatu pakhat nih Myanmar ralzam hna he kongah NHRC hmuhning a hal mi zong “Pohmah 21 hi rammi si hna seh, ramdang mi si hna seh, nuhrin covo buar le chuh piak a tongmi vialte hna chanchuahnak a si” tiah Mittal Kumar nih a leh.\nCu lawng si loin Mittal Kumar nih cun “Ralzam hna kongah India cozah dirhmun cu a fiang tuk ko. Asinain khatlei ah ramkip hnatlaknak a um. I dornak hal timi hi a ruang tampi a um ko lai nain minung hawi zawnruahnak caah NHRC nih lam kan hmuhsak hna lai. Aho paoh nih bawmh an kan hal ahcun cozah sinah kan chimrel piak hna lai” tiah a chim fawn.\nManipur le Mizoram chung i aa dormi Myanmar ralzam hna cu biaknak le zatlang bu nih an si khawh tawk an bawmh ko hna nain ei le din, hnipuan le ṭhutdirnak ah harnak tampi an ngeih rih nak kong cu Mittal Kumar nih a chimchih.\nIndia Central cozah nih Myanmar ralzam hna bawmh ding kong cu a cohlang lo nain kan ram chungah a ummi ralzam hna cu a si khawh chungin kan bawmh, kan zohkhenh hna lai tiah kan hnulei i Chin ramkulh Chief Minister hlun Salai Lian Luai le hlutdaw palai hna he tonnak ah Mizoram ramkulh Chief Minister Pu Zoramthanga nih a chim.\nMyanmar ah ralhrang bu nih nawlngeihnak an lak hnuin India ah a zam mi an karh chin lengmang i Chin ramkulh in a zam mi lawng hmanh sing khat renglo an si cang tiah UNOCHA nih cathanh an chuah. Ref: Mizoram News\nThailand Ram Ah Ralhrang Hriam A Tla SAC Pawl Anmah Thih Khur An I Chawh Ko Cang Hih →\n← Chin Ram Kulh Mindat Peng Kah Doh NaK A Fak Kho Khua A Cheu Khat Khua An Chuah Tak Cang


Bago dawr ah ralhrang phu hna nih Covid-19 zawtnak checknak an tuah caah, thilzuar tu hna cu an zaam – Buanchukcho\nBago dawr ah ralhrang phu hna nih Covid-19 zawtnak checknak an tuah caah, thilzuar tu hna cu an zaam\nBago dawr ah ralhrang phu hna nih Covid-19 zawtnak checknak an tuah caah, thilzuar tu hna cu an zaam Bago khua dawrngannak hmunah ralhrang phu hna nih Covid-19 zawtnak checknak an tuah caah dawr thilzuar mi le thilcaw tu hna cu an zaam tiah khuami cheukhat nih an chim.\nAugust 30,zinglei suimilam 8:09 hrawng ah nurse, motor PK,palik le rallokap tiin minung 30 hrawng nih dawrchung ah a hlankanh chimh cia nak um lo in, dawrchung ah lut in zawtnak checknak an tuah tiah Bago dawr pawng ah um mi pakhat nih a chim.\n“Dawr thil zuar hna an hmuh mi poh le thil caw tu hna cu hramhram auh in an hnar an sawh hna i zawtnak checknak an tuah hna. Mipi pawl nih an tih hna caah an tli,cheukhat cu an dawr thilzuar mi kaltak in an tli” tiah khuami nih an chim.\nRalhrang phu hna nih Covid-19 zawtnak checknak cu zing suimilam 10:00 ah an ngol hnu ah, cuka hmun in cun an chuak tiah khuami hna nih an chim.\nBago ah Covid-19 chawnhnak i runvennak ding caah ralhrang phu hna nih zinglei suimilam 6:00 in 10:00 tiang lawng dawr on nak nawl an pek hna, suimilam 10:00 hnu in khuachung chawhleh zong rikhiahnak an tuah,Bago hmun cheukhhat ahcun checkhlatnak an tuah tiah Bago khuami hna nih an chim.\nAssam Nih Mizoram Chungah Mawtaw Lam A Cawh


Hakha-Thantlang Nih Kan Buaipi Zeidang Si Loin Inn Hmun Le Dum Hmun Lawng A Si – Chin World News Evening\nAugust 9, 2019 August 9, 2019 Salai Van Chin News\nSipin hmun (ဧရိယာ) chung cio cio acheu (ပုံစံ-၁၀၅၊၁၀၆)၊ (ပုံစံ-၇) tuah piak acheu chuh (သိမ္း) kan duh lo, aherh ning in kan cawl lai tiah Thantlang dum nei pawl nih an ti.\nHakha le Thantlang atu lio kan buai bik micu vulei chuh, dum chuh, in hmun chuh a si, buai lo awk zong cu a tha hrim hrim lo. Mah a chuah nak bik aruang cu Hakha khua kuah duh ruangah Hakha khuapi hmunhma (စည္ပင္ ဧရိယာ) cu meng (43.90) tungvang palh in cozah nih sipin vulei ah a vun kuah ciam mam i ahlan lothlo le dum nei pawl an ni khat lam kal hmunhma vialte cu khuapi chungah ai khumh dih, Thantlang zong cu thiam thiam.\nLo le dum nei pawl nih le a tam deuh cu lo le dum laisen tuah hi an thei lo i a tuah ningcang zong an thiam lo, khuabawi sin hmun rak hal i tuan nak nawl pek mi an tam, tlawmpal nih khuabawi nawl pek mi ning in tuan nak nawl pek mi (ပုံစံ-၁) lawng an nei hna. Mah hna pawl kong hi cozah le rian neitu nih tha te le fel te an tawlrel hnu lawngah a herh ning in Sipin hmunhma hi akauh a hman ding a si.\nUpadi cungah mizeihmanh um phung a si lo i, upadi nih mi zeihmanh a thei dan ding a si lo, cozah nih sipin hmun a kuah cang lai ti theih le cang ka in mifim, mirum, mithiam hna le bawi he ai thei poah an hmun an lo, an dum pawl cu inn hmun laisen (ပုံစံ-၁၀၅-၁၀၆) le pungsan (ပုံစံ-၇) ah an thlen khawh dih. Sifak santlailo le cathiam lo, bawi he aithei lo poah na hmun khuabawi pek nak ca le mesazin zung nih tuannak nawl pek mi (ပုံစံ-၁) cu cozah nih a hrawh cang na vulei asi tilo cozah vulei a si cang kan in ting (သိမ္း)an ti hna ti ca an pek hna tikah vulei neitu hna nih an hman lo ning an hmuh ve tikah thih ngamh in an cawl i buai nak tampi a chuah nak a si.


Ramkheel Party Cu I Soisel Phung A Si, I Doh Ding A Si Lo – Chuncha News\nRamkheel Party Cu I Soisel Phung A Si, I Doh Ding A Si Lo\nDoh ti mi biafang chung ah soisel hi aa tel bak. Asinain soisel poh ah doh a um lo. Soisel kan ti mi cu tlamtlin lonak kha langhter, thangchiat le soisel deuh khi a si. cucu tuanvo ngeitu hna nih tan bia tak deuh in an lak khawh nakding ah a biapi ngai mi a si ve.\nDoh ti mi sullam chung ahcun mi dang ca that lonak thil tuah, mi dang tei duhnak le ruahnak tha lo, tuah sernak tha lo aa tel. Doh cu kan ral hna caah hman deuh mi a si. Cubantuk in Myanmar ram chung ramkheel hi a hliah le caang hmanh hngalh khawh a har lio caan ah Democracy zauk phung he aa naih deuh mi Party nih teinak an hmuh tik ah a doh in doh hlah usih, soisel le thangchiat cu a phung zong a si i a herh zong a herh ve tak ko. zeicatiah tuanvo ngeitu hna nih zuamnak ngan an ngeih chin khawh nakding lam pakhat a si ve.\nNihin Kan ram chung Party hna pakhat le pakaht cung pehtlaihnak zoh tik ah lung a tha lo ngai. Party cu i zuam cawh phung a si. Mipi ca kan hngalh mi le thil ti khawh mi aa khah lo caah party poh cu i zuam cawh phung a si. Kan i zuam cawh tik ah ral doh in i doh awk a si lo. Zei he dah kan i lawh awk a si ti ahcun bawlung chuih zuam bantuk in i zuam awk a si. Bawilung chuih zuamnak cu teinak hmuh duh a si ko nain team khat le team khat i doh a si lo. i zuam a si. cu bantuk i zuamnak nih i dawtnak le i hawi kawmh khawhnak le khua le ram min a that ter.\nNihin kan ram ramkheel theu ah van kir ko rih usih. NLD hi a zuamcawh tu si loina dohtu Party le minung kan tam deuh.\nNLD hi a doh in an doh ko ti mi a langhnak cu, Miphun Party nih NLD cung ah kan hman mi biafang, ICJ biacaih zung a kal lio ah lawmhnak in a khat mi, Upatnak roca a hmuh mi an chuh lio ah aa lawm mi, NLD cozah nih nawlngaihnak a ngeih mi a tlawm tuk ti hngal ko buin hramhram lo in sual phawt le kan ram mi chung in vawlei pi theih in kan ngeih chun mi soisel a ton caan hmanh ah dirpi nak thin lung ngeih lo in ramdang le miphun dang hna soiselnak cung ah kan lung aa lawmh mi hna hi dohkalh tu taktak cu kan si.\nkan ram chung ah i dohnak nih zei a chuah pi lai lo, i zuan cawhnak nih teinak ngan pi a chuah pi deuh lai i mipi caah hlawknak zong a um deuh lai. (By: Rolian)\nNote, Hi ca hi The Voice of Democracy hngalh pinak in kan post mi asi,,, midang nih copy than ngah lai lo.\nChinmi Kan Tamnak USA Cu COVID-19 A Karh Ning Khuaruah Har In A Rang, Nikhat Chungah Thongkhat Reng Lo Hrik Kaithar An Hmu Chin Lengmang\nGood News: COVID-19 Zawtnak In Mi Tampi An Dam Pinah China Siizung 14 An Khar Cang


KRIFAPHUNG A THAT HLEINAK\n(Rom 7 & 8)\nS. Ngun Ling\nSual kan doh ttung lo ahcun...\nKrifa biaknak le vawlei cung biaknak dang an idannak tampi lak ah abiapi bik mi pakhat cu krifa biaknak nih sualnak ado tu thlarau phung a ngeih i biaknak dang nih a ngeih lo hi a si. Vawleicung biaknak ngan deuh poh nih dawtnak le tthatnak tuah an ttanh ko nain krifa biaknak tluk in sualnak doh ah an cak lo. Biaknak dang i an ngeih mi cu upadi bantuk i zulhmi phung an si i achunglei ah tthawnnak an ngei lo.\nAsia i siangbawi arak ttuan mi hna le Kawl ram i arak ttuan mi Adoniram Judson zong i an hmuh mi biatak cu, biaknak dang chung ah cun minung nunnak thlen khawhnak, remhkhawhnak, sersiam-khawhnak tthawnnak a um lo ti hi a si. Cuti i ti tik ah, krifa hi biaknak dang abia mi nak in kan ding khun tinak le krifa biaknak a ttha bik ti nak a si lo. Krifa nak i ading deuh mi le attha deuh mi minung, biaknak dang ah tam pi an um ve ko i biaknak dang hi krifa biaknak bantuk in an tthat nak a tam pi ve ko. Tahchunhnak ah Hindu biaknak abia mi India miphun Mahattama Gandhi cu hlanlio krifami i Pathian parawfet ah an ruah mi hna tluk in midang caah nunnak pek in rian attuan kho mi a si i krifami zong i izohchunh awk minung pa khat a si. Krifa kan din kan tthatnak le Gandhi bantuk krifa lo mithiang pawl an din an tthatnak hi Pathian nih aa khatte in a co maw co lo ti tu cu aho hmanh nih chim khawh a si lo. Baibal i kan hmuh khawh mi cu, "Mi nih a tuh mi a zun lai; pumsa duhnak i thlaici atuh mi nih cun thihnak le rawhralhnak kha a zun lai i, thlarau lo i atuh mi nih cun zungzal nunnak kha a zun lai," tiah a ti (Galatians 6:7). Cu caah tthatnak atuah ve ko mi krifa lo pa zong nih thluachuahnak thei a zun khawh ve ko i krifa asi mi zong nih tthatlonak kan tuah ahcun rawhnak le thihnak kan zun khawh ve ko. Zei ca'h tiah kan biak mi Pathian cu ading mi he ading lo mi he bia acaih tu le kan dihlak cung ah aa khatte in ni atlan ter i ruah asurter tu a si (Matt. 5:45). A si ahcun krifa kan ithleidannak cu zei dah a si kun? Hhatnak le dinnak tuah hi krifa si nak va si seh law biaknak dang tampi nih an rak tuah khawh ve ko ttung. Cuka zawn i a phi cu atu i ka ttial duh mi hi a si i cu cu zei dah a si ti ah krifa phung nih cun dinnak le tthatnak tuahnak phung lawng ngeih lo in, sualnak ado tu thlarau phung zong a ngeih chih ti hi a si. Cu thlarau phung cu Kri zumhnak ah a hram aa bunh i "Krifa" asiloah "Pathian fale" nunphung ti zong ah ti khawh a si.\nAtawinak in biaknak dang he kan zoh chun ahcun, tthatnak le dinnak ttanh lawng hmanh si lo in Protestant krifa zumhnak bantuk in zumhnak le velngeihnak in khamhnak hmuhnak adirpi mi biaknak dang an rak um ve. Tahchunhnak ah, India ram i Bhakti biaknak le Japan ram i Amida Buddhist biaknak zumhnak i an dirpi mi cu Amida Buddha pathian min na auh i thla na cam i amah naa bochan ahcun khamh na si lai ti hi a si. Japan ram ah ara i biaknak lei ah research arak tuah mi nitlak lei Baibal lei minthang hna, Karl Barth, Paul Tillich, Emil Brunner, Hendrick Kraemer le John Cobb ti mi hna bantuk zong, Amida Buddha biaknak le Krifa biaknak aa lawh ning an hmuh tik ah an khuaruah a har ngaingai. Karl Barth i amah a ttial mi Church Dogmatics cauk chung ah fiangte in a chim mi cu, Amidaism biaknak le Krifa biaknak aa dannak cu Jesuh Kri ti mi min te lawng hi a si; adang cu aa khat dih tiah a ti. Cu caah hi biaknak hi Karl Barth nih Japan miphun Protestant biaknak (Japanese Pretestantism) tiah min a sak. Cu bantuk cun India i Bhakti biaknak zong velngeihnak thawng in le zumhnak in khamhnak a cawnpiak ve nain Jesuh Kri ti mi min tu cu an biaknak chung ah hngalh a si lo. Hi bantuk tahchunhnak in biaknak dang kong kan chim nak chan cu Krifa biaknak i a ngeih mi iang a si lo ah a thlum-al nak phung hi biaknak dang zong ah an rak um len ve ko ti hi a si. Cu i a vun langhter duak mi pakhat cu India theologian pawl M.M Thomas tehna J.N Farquhar tehna le adang zong i an dirpi ngai mi Krifa biaknak cu biaknak dang i an dongnak, an tlamtlinnak asiloah, Kri thawngttha cohlan khawhnak ding i rak timhtuah chung mi biaknak an si ti a si. Hihna chim mi hi a theory cun attha ngai mi an lo nain a chung muru taktak ah Kri ttanh ruang ah si lo in Hinduism biaknak abia mi hna lemsoinak deuh a si caah a phichuak ngaingai ruah awk a um tuk lo. Krifa biaknak cu biaknak dang hna an tlamthlinnak a va si zong ah an donghnak a va si zong ah abiapi mi cu Krifa biaknak chung i aum mi Kri hi a si ko. Kri a um lo ah cun Krifa biaknak cu zei hmanh lo a si ve. Cu caah Kri i a biaknak nak in Kri a biapi deuh zungzal ti cu philh lo ding a si. Cu zawn ah fiang deuh i langh ter ahau mi cu Krifa biaknak lawng nih Kri hi aa ngeih tiah kan chim ah cun palh a si hnga. Zei ca'h tiah Kri cu vawleicung minung vialte, amah azum mi he zum lo mi he, khamh tu a si. Amah nih mi vialte a kan ngeih dih. Amah cu Krifa biaknak chung lawng i hrengkhumh in aum mi a si lo. Krifa biaknak nih aa zuatkhalh mi a sattil bantuk zong ah ser khawh a si lo. Cu caah Krifa biaknak cu biaknak dang nak in Pathian nih thiam a coh hlei lo. Biaknak dang he aa khat in a hmuh dih ko. Pathian i a zoh mi cu biaknak hi si lo in Kri he ipehtlaihnak tu a si. Krifa biaknak chung ah maw a um biaknak dang ah dah ti si lo in Kri chung ah a um maw um lo ti tu a si. Kri ah aum lo mi cu Kri ta an si lo (Rom. 8:9-10). Kri phung chung zong ah an nung lo. Kri nih vawlei sualnak caah a thi a thlet i sualnak dohnak ah a nunnak tiang a pek. Hebru ttial tu pa nih, nan thi chuak tiang in sualnak dohnak ah nan ipek rih ttung lo tiah a kan ti (Heb. 12:4).\nCu ca'h Kri he aa pehtlai mi krifa cu Kri he athitti anungtti mi an si i Kri ngeih mi sualnak dohnak thlarau phung zong aa ngeih chih mi an si caah Krifa biaknak nih hin biaknak dang i an ngeih lo mi phung ahlei in a ngeih i, cu cu krifa kan van a tthatnak a si. Ahlei in a ngeih kan ti tik ah kan hngalh lo mi biaknak dang chung ah a rak um kho ve ko. Asinain adonghnak aphichuak cu aa khat lem lai lo. Krifa biaknak nih sualnak dohnak phung a ngeih kan ti tik ah biaknak dang hi sualnak an ttanh kan ti duhnak a si lo. Lainawng hlah, fir hlah, lih chim hlah, nu le pa sualnak tuah hlah ti tehna cu Buddha biaknak zong nih a cawnpiak ve ko. Asinain sualnak dohnak ti mi zawn ah hin ruah rih ding a um. Sual dohnak thinlung cu sual itheihnak in ara mi a si. Kan Bawipa Jesuh Kri nih, "Mi chambau ka si ti aa hngal mi cu mi thluachuak nan si," (Matt. 5:3) a kan ti tikah misual si ihngalhfiannak hi a chimduh mi a si. Athuk mi sualnak theihnak nih minung mah le mah iniamter nak, mah le mah ihuatnak le sualfihnak thinlung lawng si lo in sual doh duh nak thinlung zong a chuahter chih. Cu cu Pathian thlarau rianttuannak a si kan ti lai. Minung thinlung chung ah hin hmual fak ngai in sual itheihnak le sual doh duhnak thlarau a um hmasa lo ahcun ahmaan mi dinnak ttanhnak a um kho lo. Ahmaan mi dinnak ttanhnak cu mah le mah misual si ihmuhnak le michambau si itheihnak chung in ahung chuak mi a si awk a si. Keimah ti mi thinlung chung i ahung chuak mi dinnak tuahnak cu Jesuh Kri huat mi le doh ngai ngai mi Farasi pawl dinnak a si. Farasi hruaitu pawl dinnak le Kri zultu pawl dinnak an idannak cu an tuah mi thil ah si lo in an lungput ah a si. Farasi pawl lungthin chung ah cun sual dohnak thlarau phung a um kho ve ko nain mah le mah thiam icoh nak ah a phi a chuak. Keimah ti mi taksa phung nih a uk deuh.hna. Kri zultu pawl cu Farasi mi nak in an ding hlei lo nain an dinnak cu Kri ah misual si ihngalhnak chung ah a hram adir mi a si ca'h sual theihnak chung ah aa mer lengmang mi dinnak a si i cu cu Kri mei thianh mi dinnak hmaan a si. Sual itheihnak dinnak aa tel chih lo mi dinnak cu porhlawt ruamkainak ah a dong. Cu cu Kri i a doh ngai mi a si. Paul cu misual zong a si i miding zong a si. Misual a si nak cu krifa a rak hremnak hna ruang ah khan si lo in miding ka si ti a rak iruah peng mi dirhmun tu ah khan a si. Miding a si nak cu Kri hmai ah le mi hmai ah miding ka si lo ti aa hngalh ri khan a thok. "Keimah Paul cu ka thi cang i anung mi cu ka chung i aum mi Kri a si" (Galatians 2:20) a ti tik ah Paul cu a nung ko rih. A chim duh mi cu a chung lei i aum mi nunnak phung thar a si. Paul nunnak i a kan cawnpiak mi cu Krifa biaknak chung i aum mi thlarau phung tthawnnak hi a si. Cu cu Kri zumtu poh nih kan ingeih khawh mi le kan ingeih cang mi phung kha a si. Hi thlarau phung chung i kan nunnak thawng lawng nih hin krifa a si lo mi he aa dang mi nunnak a kan pek khawh.\nA donghnak ah ruah awk a herh mi cu krifa nunnak ah zeitik hmanh ah sual ral donak a dong bal lo i sual ral kan doh peng awk a si ti hi a si. Atulio krifa tam pi cu kan pawcawmnak ruang ah ram kip le khua kip ah kan kal cang. Vawleicung thil kan hmuh bal lo mi phunkip kan hmuh kan ton hna. Pathian ahngal lo mi nih an tongh an tham mi sualnak thil zong kan hmuh hna. Mifim kan ti mi mirang pa le Japan pa zong nih pei a tuah ko cu kan ti i an tuah mi thiltthalo tuah kan duh ve tawn. Kan hngalh awk cu mirang ram zong ah mihrut tam pi an um i misual tthalo tampi an um ve. Atulio hawi ah cun biaknak zei ah arel lo mi minung ko hi an tam cem. Amirang poh an bia le an zia zumh ding a si lai lo. Krifa cu Kri he anungtti mi kan si awk tu a si i Kri i a kan cawnpiak mi thlarau phung tu kha kan zulh awk a si. Khoika kan kal nak poh ah sual ado tu Pathian cu kan sin ah a um ko lai. Tangka nih sualnak a karhter i dinnak cu a hnon tawn. "Tangka duhnak cu sualnak hrampi a si" a ti (I Timothy 6:10). Vawlei rumnak i a zulh ttheo mi cu sualnak phunphun ruahnak le tuahnak a si. Tangka nih keimah ti mi lungput le mizeirellonak sualnak a chuahter. Krifa i kan ruah awk cu kan chunglei i anung mi Kri nih hi thil ka tuah mi hi a duh hnga maw? Kri nih zeitin dah a ruah lai ti hi kan ruah hmasa lengmang a herh. Kan ram hi vawlei lei tthanchonak (modernization) lei ah kan tthan lio a si i tangka kan kawl deuhdeuh sualnak tthatlonak a karh deuhdeuh ko cang. Cu lak ah krifami kan rian cu, kha sualnak tilet atho mi chung i khan ipaih ve khi si lo in sualnak ado tu dinnak tiva tu kan luanter awk a si. Chunglei ah tthawnnak angei lo mi biaknak cu vawlei thilri lei tthanchonak a luh tik ah an vaivuan ttheo. Asinain Krifa biaknak nih atthawng mi thlarau phung a ngeih caah, cu phung, Kri i a kan ser piak mi teinak phung, chung ah cun fekte'n kan dir i sualnak kan doh ahcun ral atei mi Pathian tehte ttha kan si ko lai. Sualnak dohnak thlarau phung kan ti tik ah kau deuh i kan chim ah cun pumpak nun nak lawng ah si lo in miphunpi kan nun nak zong i akan hruai tu phung a si awk a si. Hlanlio parawfet pawl cu an miphun le an miphun sualnak an hmuh tik ah ralttha in an doh ngam ko. Kannih chan ah cun kan fapa kan fanule nih attha lo mi le sualnak lam asi mi thil an tuah tik ah kan hmuh mi hmanh kan thlaoh ngam ti hna lo. Kan chan nih a ngeih cang tiah kan ti i cu vial cun kan um ko. Zeicah tiah sualnak dohnak phung hnulei kan chit cang caah a si. Krifa nunnak i a hram bik cu sualnak dohnak nunnak hi a si i, cu nak i asang deuh mi cu Kri he khuasakttinak nun a si. Hika zawn ah, vun izohchunh awk ah attha mi cu Judson Bawinu (Ann Judson) nunning kha a si. Judson Bawipa thong a tlak lio ah Judson Bawinu kha lihchim ding in thongin nawl ngei tu hna nih an rak forh nain, "Kei ka biaknak nih lihchim cu a duh lo i ka chim kho lo, ahmaanning in ka chim ko lai" tiah a rak ti hna. Cu bantuk cun kannih krifami zong nih biatak cu kan ttanh awk a si i lih cu kan doh awk a si. Kan ram ah naalehmuh hei ti le laphehzi-phu hei ti pawl hi nawhthuh peknak le lih i rianttuannak akarhter tu ngaingai an si. Krifa i lihchim le hrokhrol sualnak kan doh lo ah aho nih dah a doh ti lai? Kan ram i sualnak a karhning zulh in maw kan nun lai, Kri biatak dah kan dir pi lai ti hi rammi krifa nih kan ruah awk a si cang. Sualnak dohnak thlarau phung cu kan miphun phung i a can tik ah cun kan miphun chung ah dinnak par a par lai i Kri pennak taktak a lang lai. Nihin krifa sinak le Laimi sinak aa tthen kho lo kan ti ttung i sualnak dohnak phung hnu lei kan chit ttung ahcun hlanlio Isarel mi hna, Kanan ram an phanh hlan, lamlak ram car chung siasal a bia i sualnak aphunphun atuah mi he khan kan idannak a um hnga lo. Paul nih I Korin 10:1-23 chung ah Isarel mi hna i an rak ton mi sualnak le temh-innak cu kanmah zohchunh awk le ralrin peknak caah ttial an si tiah a ti (10:11). Hlanlio Isarel mi sin i Pathian dantatnak hi, kan biak mi kan Pathian cu dantat hmang mi, mi zawtter hmang mi, le mi thihter ahmang mi a si ti nak si lo in sualnak a sawhtu Pathian a sinak tu rak langhter a duh mi a si. Pathian nih zumtu krifa siter a kan duh mi cu sualnak do tu si hi a si i cu a duhnak cu a thleng bal lo. Pathian thawngttha kan ti mi cu, sual tthawnnak cu Kri nih a tei cang i sualnak nih a kan uk kho ti lo, i cu caah, cu Kri teinak akal cuahmah mi thlarau phung chung ah cun atu kannih zong kan itel ve ti hi a si. "Pathian fa asi mi nih zeitin dah a sual peng khawh ti lai. A chung ah pei Pathian thlaici a um cang cu" tiah Johan nih a ttial (I Jn 3:8-9).\nBia donghnak ah, ara lai mi zabu 21-nak ah hin Laimi krifami nih hlanlio pathian Profet biaktak chim tu hna ban tuk in kan dir a herh. Hmurka i thawngttha chim lawng in a za ti lo. Tuahsernak le nunning ziaza hrimhrim in Kri kan langhter a herh. Paul nih dinnak cu ralvennek hriamnam ah ka hman, a ti bantuk in Pathian thawngttha kan ram vawlei i a par khawh nakding ah hin sualnak doh cu krifami kan rian ngan bik a si zungzal awk a si. Siangbawite te le cattial mi hna i an kutdong in an sawh cem mi kan ram miphun sualnak cu pakhat nak ah, lihchim sualnak a si i pahnihnak ah, fir sualnak a si. Hi siualnak hna chung i itel lo hi krifami hna kan caah Pahtian thawngttha rianttuan pakhat a si ti philh hlah usi.\nKrifami i krifaphung a tthat hleinak kan langhter khawh nak lam pa khat cu vawleicung le kan pawngkam minunghawi lak ah sualnak, tthatlonak le dinlonak aphunphun doh i Kri chung i aa thup mi nunnak biaktak ttanh peng hi a si.\nHi cabia hi 1999 kum i chuah mi Saduhthah cauk i chuah mi a si i Editor nawl in kan ichuah.


Kalay-Kabaw Kan Ta Si Kan Ti Bantuk In Pei Rakhan Nih Cun Paletwa Kan Ta Si An Ti Ve Cu – Chin 11 News\nKalay-Kabaw Kan Ta Si Kan Ti Bantuk In Pei Rakhan Nih Cun Paletwa Kan Ta Si An Ti Ve Cu\nKawl ralkap he AA he kan ral an si ko. Nain AA hi short-term caah doh herh mi a si. Kawl ralkap tu cu long term caah doh herh ve mi an si. An pahnih in voi khat ah doh a ngah lo. Aung San hmanh nih Japan le Mirang cu a do kemh hna lo. AA kong chim ah Kawl ralkap kong ah a tlami le Kawl ralkap kong chim ah AA kong ah a tlami nan um. AA nih Kawl a doh ruangah kan hawi an si lo i kan ral zong an si lo.\nPaletwa an kan chuh cuahmah mi ruang lawng ah kan ral an si. An kaa tlek in an chim lengmang cang ko mi cu maw cathanh in hun chuah rih hna seh nan ti. Mihrut rian a si. Laimi uarci lawng a si. Paletwa in AA an chuak te ko lai a ti mi pawl kha zei hmanh nan hngalh lo nak a thuk tuk caah a si.\nShort-Term rian a si mi AA chuahnak hi tuah ta loin Long term rian a simi Kawl ralkap kong lawng i kan buai ahcun Short term rian kan tlolh lai caah kan sung ti nak a si lai. Zapi nih cun Paletwa kong nan pemh lo hi teh. Laimi lawng te um nak peng ah pei nan rel i, AA cu an chuak nolh te ko lai nan ti hi. Paletwa Khuapi bak ah khin Laimi nak in Rakhan an tam deuh i Khuate zong ah India Ramri tiang in Rakhan khua an tam pi.\nKalaymyo le Kankaw peng i Laimi kan tam bantuk bak khi a si ve cu teh. Laimi zong țhawng u sih law Kalaymyo le Kankaw hrawng lak cu kan lak duh tuk ve ko lai si. Cucaah MNF pawl Laitlang lei an i dor le CNF pawl Mizoram lei an i thuh bantuk sawh kha a si ti lo. Kalay-Kabaw kan ta si kan ti lengmang bantuk in pei Rakhan upa le ngakchia tiang nih Paletwa cu kan ta si an ti zungzalmi ve mi si cu…..nan Lai thluak nih a phanh lo hmanh ah ka Prophet thluak hi zum ko u law.\nCatialtu: Siang Bawi


Ralkap Nih An Kah Lio Ah A Upa Arak Chawnh Takmi Bia Tekha Adongh Nak Ah Acang Ai Mu..(Ngaih A Chia Tuk Ee..) – Kawltu Team\nRalkap Nih An Kah Lio Ah A Upa Arak Chawnh Takmi Bia Tekha Adongh Nak Ah Acang Ai Mu..(Ngaih A Chia Tuk Ee..)\nKan laipa cu ralkap nih a el ah an kah dih bak in aupa cu phone achawnh. Ka u ralkap nih ka el zawn ah an ka khen. A tu zong hi mawtaw cungah an ka kal pi cang tiah ati. Cu dih hnu cun a chungkhat pawl nih an kawl len ti asi.Inshein thongin zongah an va kawl nain an hmu kholo. An kah ni cu March 3 ah asi cang nain tuni March 6 bel ahcun miruak hlam tu ngeilo tiah thanwg an zamh. Chungkhar hn anih an va zoh tik ahcun an fapa te cu a rak si ko cu an hmuh. Meithal in a el ah an kah nain a ruak an zoh tikah a lu ah hliam hma le an velh nak hma dangdang hna zong an um ti asi. A poi tuk chungkhar an tuar kho hrimhrim lailo. Cred:LLB\nMarch 3, Yangon lamzawhnak ah a phei ah meithal in an kahmi Mang Suan Khai cu palik nih an hren chung ah a nunnak a liam, tiah theih a si. Mang Suan Khai hi March 3, North Okkalapa lamzawhnak ah meithal in kah a ton hnu ah palik nih an tlaih i thongtla motor in an kalpi.\nNizan March 6, zaan sml. 9:00 ah Mang Suan Khai ruak cu North Okkalapa sizung ah a phan. A ruak vui ding in chungkhar nih North Okkalapa sizung ah an kal i an hal hna nain Mang Suan Khai ruak cu sizung ah a rak um ti lo, tiah chungkhar nih an chim. Mang Suan Khai te chungkhar hi East Dagon, Sang No. 4 ah innhlang in khua a sami an si. Cred:TCJ\nRelchap: Myanmar ram pumpi cu mee dikfel lonak aum ti ruangah hramhram in uknak an chuh hna ii hriamnam he mipi cu an hrocar hna. Mipi an thah hlan hna lio, uknak an lak hmasa bik hrimhrim ahkhan myanmar ralkap palw cu US President Joe Biden nih tangka lakkhawh nak an lam aphih piak cang hna. Hi bantuk in cozah nih US tangka ngeihmi 1 billion cu lak khawhlo dingin February 20 ah Joe Biden nh cun minthut nak a ngeih.\nCozah nih 1billion a ngeihmi cu CBIAS (Central Bank and International Account Service) ah a ummi asi. An thiltuah ningin zeihmnah acangkal kholo mi kawl ralkap pawl cu phaisa an lak khawh tthan nak lam ahar cang. Ram dang midim thiam vialte hnatlak pinak aum lo lawngah thil aa thleng kho lai. Hi bantuk in kalw ralkap pawl phaisa ah lung rethei an um tikah bank phaisa fir le mi inn bauh I pahisa fir in khuachung ah an I chok ko hna. A tuhmanh ah an um kho tilo, fir vat in an vak hna tikah zaangfak ngaingai an si.\n← Japan Ram Um Kawlram mi hna An Cawlcanghnak hi uar a um kho tak tak! (kan in upat hna)\nA Chuah lai ah a nu nih thil a tuah piak mi nih Mi lungthin a tongh tuk, Ngaih zong biatak tein a chia) →


Tei Nak Thawng Thanh A Sung Lawi Tuk Ee – The Chinlung Post\nTei Nak Thawng Thanh A Sung Lawi Tuk Ee\nTeinak Thawngthanh: Pu Robin @Robin Zaathang le Pu Siang MangHakha Peng thimfung thlaknak hmun (No. 2) in Amyotha Hluttaw palai Pu Robin @Robin Zaathang le Pu Siang Mang nih teinak a hmuh cang tiah thawng kan in thanh hna.\nTutan thimnak ah Miphun nih hlawhtlinnak kan hmuh mi lak ah, Miphun ramkhel ah thanghphawhnak kan hmuh mi hi a si. A hlei in kan khualipi ah Miphun kong ah a dir ding mi Hakha peng Amyotha Hluttaw no. 12 in Pu Robin @Robin Zaathang le Pu Siang Mang nih teinak a hmuh hi a si.\nMiphun a kan dirkamhtu nan zaapi cung ah lunglawmhnak tampi kan ngei.Chin National League for Democracy (CNLD)\nHakha, Chin State#Theihternak: Deilei sml. 2:45 tiang ah CNLD nih kan khawmhsuat mi chung in kan thanh mi a si.\nTutan thim nak cu khua ruah har ngai a si kan mah kan ram cia bak ah midang party nih a kan tei CNLD a tanh mi hna lung a fak hring hran lung a nuam ngai ngai, a si nain zei thil poh hi theih thiam a hau ko a ruang cu volei cungah kan duh mi thil a tlin khawh lo caah rua thiam cu a hau.\ntutan thim nak cu NLD nih a lam kip ti awk in tei nak an hmu lomh pi awk an tlak ngai ngai a tang rih mi kum nga ch an hei kan hruai ko lai an mah hruia nak tang ah a that nak bik in kan um cio a hau hi chung ah an mah xong nih kan ram cu a that bik nak in an hruai hhrim ko lai tiah ruah chan nak a um.\nTutan thim nak ah Trump zong a tlak caah Trump mipi hna an lung fak ngaj cio thim nak ah cun tei tu an um bang in a sung mi cu an um awk hrum hrim a si ko tiah ruat buin co hlan khawh i zuam hna uh sih.Cun tutan thim nak lawng hi party thim nak kan ram ca si lai lo i a tang mi caan tampi rih caah CNLD caah cun lam a um tuk rih cu caah a ra lai ding thim nak ah cun kan miphun party hi kan ram hrui tu ah an tlin nak dingin kan lai miphun mi pi hna nih biatak tein kan dir pi hna a hau cang.\nKan ram cu kan mah tein kan i hruai ve hrim hrim hau tiah ka ruah kan lai upa hna hi kan ram hruai tu dingah an ruah bak a hngakchia ve ti lo khua ruat kho lawng te an si hna tutan ah tei nak hmu hna hlah hmanh seh law a ra ding mi thim nak ah cun an hmuh hrim hrim cang lai tiah ruah chan nak tampi a um.\nPU VICTOR BIAK LIAN NIH THAAZAANG APEKMI CU ATTHA TUK HRINGHRAN\nVan Bawi Lian Cu A Sungh Hnu Ah NLD Party Zungah Va Kal In A Tuah Mithil Cu A Dawh Tuk


Mindat Mipi Kilvengtu Upa Le Ralhrang Tonnak An Ngei Lai – Lai Lungrawn Post\nMindat Mipi Kilvengtu Upa Le Ralhrang Tonnak An Ngei Lai\nMay 2, 2021 May 2, 2021 admin Chin News\nMindat Ah Kawl Ralhrang Pawl Le Mipi Kilvengtu Hruaitu Tonnak An Ngei Lai! Mindat khuapi ah mipi humhimtu hna le kawl ralhrang hna karlak buainak cu tuni May 2 tiangah a dai kho taktak rih lo i, a donghnak caah tuni ah tonnak an ngei tthan lai tiah mipi humhimtu bu hruaitu pakhat nih a chim.\nTonnak an neihnak ah hin Mindat mipi humhimtu lei nih ralhrang hna sinah an tlaih mi hna minung 6 cu thlah dingin an hal hna i, Mindat khuapi chungah ralhrang le palik hna cu chiah chap lo dingin le mipi hna cungah hnahnawhnak pek lo dingin phun 3 an hal hna. Ralhrang lei nih mipi humhimtu sakhan pawl cu hrawh i daite um dingin le Mindat ah a um cia mi kawl ralhrang le palik hna cu buainak pek lo dingin an hal ve hna.\nNihin May 2 ah hin a hnu bik tonnak an nei tthan lai i, zeibantuk biachahnak dah an ngaih lai timi cu theih si rih loh. May 1 ah an rak i chawn cang i, remdaihnak an tuah khawh lo ruangah tuni ah hin chawnhbiaknak cu an ngei tthan lai. An halmi veve an lungtlin asi ahcun remdaihnak tuah ding an si lai.\nAhmasa deuh an i chawnhbiaknak ah ralhrang nih Mindat mino 7 an tlaih mi hna cu an rak thlah hna i, Mindat mipi humhimtu lei zongnih Mindat khuapi pawng i an hrenmi hna ralhrang 30 cu an rak chuah ve hna. Tuni zongah Bank Noted phur vanlawng cu Mindat khuapi ah a tum i, mipi caah a him maw him lo tiah Mindat mipi kilvengtu le khuanu khuapa hna nih vanlawng cu an va chek colh lai i, mipi lei zong thinphang thlalau in um lo dingin thawng an thanh hna hi si.\nKawl ralkap nih:Myanmar model nu’Kan i tleihrem ti ah ca an kuat cang tih nung ko.\nThawngfiang:Hakha kah doh nakah’Ralkap pa4 an thi cang.


Malaysia Ah Mithattu Tiah Lunghrinhmi Myanmar Pa Tlaih A Tong\nInnpiMalaysiaMalaysia Ah Mithattu Tiah Lunghrinhmi Myanmar Pa Tlaih A Tong\nMarch 19, 2018 Salai Robert Ngun Sang Malaysia 0\nKUALA LUMPUR: Malaysia ram, Kajang i hotel pakhat ah nu pakhat a thattu tiah lunghrinhmi Myanmar pa cu Hotel signboard hnulei ah suimilam 4 deng aa thuh hnuah palik nih an tlaih khawh than.\nHi Myanmar pa cu tlaih tih ah Hotel thlalawngawng cung i signboard hnulei ah aa thup chih len nain palik nih an hmuh khawh i an tlaih thiamthiam.\nKan hnuzarh Cawn Nili zaan ahkhan nu pakhat a thah tiah lunghrinh a si caah atu bantukin hi Myanmar pa cu an hlathlai liopi a si.\nHotel innkhan chungah a thi le a hnai he a thimi nu cu hmuh a si. A paw le a taang ah nam sawhnak hma tlawmpal an um, cun a orhlei baan zong ah hliamhma a um tiah Kajang palik bawi changtu Ahmad Dzaffir Mohd Yussof nih a chim.\n“A sawhnak nam a si lai tiah zumhmi coka chung hmanmi nam pakhat hi a thimi nu ruak pawngah kan hmuh. Thah a tongmi nu zong cu ramdangmi a si i Cawn Nihnihni inkhan hotel ah a ummi a si”, tiah Ahmad Dzaffir nih cun a chim chih.\nA thattu Myanmar pa cu aa thuhnak hmun in thumh dingah meithat zung bawmh hal an si i cu hnuah tazacuai dingin tlaih a si. Atu hi zarh khat chung cu palik sinah hren a si i biaceih zung ah chuahpi a si te lai.


Federal & Self-Determination lakpiak a kan timtu nih contract tamnak hmun an icuh – Zion Tlang Media\nKa van taar lawng hmanh khin ai fiang pup ko. Peh hau loin ngol khawh si. Thantlang in Lairam Daw Biktu lutlai nih contract umnak hmunhma cu kianh a duh te a duh bak hna lo. An nu hmanh nih a aupi, ti si. Kan ṭial a lang tuk lawmmam i peh ngam zong si tak lo e. A poimi pakhat cu, Chin miphun caah ti in a au lengmang vemi Salai Ceu Bik Thawng nih “Ziah Federal le Self-determination theipar a ṭawh khawhnak ding hmun lei ah rianṭuan cu ai timh ve ne lo?” ti khi si hnga. A bawnbok le a mantat rumro kan si ko rua hna. 2020 hin cun Chin State lei ah lamcawh le innlo sak ding contract tam te dawh si ko rua hih. Hi bantuk ramkhel phun hi U Nu chan Lairam ramkhel thlihran bakte a si. Chan tamtuk ah kan kir. Cucu, a poi ngaimi a si. Chin Party cu Chin miphun paoh nih ṭanpi duh ciomi a si. Kanmah ta ah an iruah cio. Mah ta ah iruahmi party a si caah ithlak cio an duh. An ithlak cionak cu an miphun le ram an tlaihchan cio caah si ko. Cuti von ithlak lulh cio tikah khin, hruaitu hna dirhmun khi a lang tawn. Zei bantuk dah a si, zei lungput dah a ngeih, zumhtlak si lai maw, tbk tiangin hliah khawh an si. Kan isualsam thluahmah rih ko hna lai. “Kai tlak deuh rih lo hita” ti in mah le mah an ihngalhnak, fimchimtu ah cang hram te seh. Saya Thawng, nangmah nih peh cang. Ca Tialtu: Salai C Alexander.\nPrevious Post:Salai Okla Bik (Matupi) Ca ah Bawmhnak Pekmi\nNext Post:zohchunawk tthabik Khrihfabu tiah kan ruahmi Zophei Iowa Christian Church


President Trump Cingcing Hi A Si Ko China A Hren Hoi Ko Cang Hih – Chin World News Evening\nPresident Trump Cingcing Hi A Si Ko China A Hren Hoi Ko Cang Hih\nJanuary 20, 2020 Salai Van World News\nPresident Trump Nih Sipuazi in Tuluk A Rengh Khawh Cang. US le China sipuazi in an ingiarnak le an irenghnak vialte cu caan sau nawnte ceihmainak an tuah dih hnu ah President Trump le China Vice President nih tuchun ah minsen an thut. Mah bantuk in kap hnih hnathlaknak an ngeih khawhmi cuTuluk nih an lung an tthumh than caah a si.\nHnatlaknak an tuahmi ah Tuluk cozah nih a thli tein US intellectual property a fir lengmang mi le duh poah in Tuluk phaisa man a ttumter mi le a kaiter mi vialte a ngol cang lai. Hi hnu kum 2 chungah China nih US thilri chuahmi US$220 billion a cawk fawn lai. Mah chungah US cinthlaknak in a chuakmi $50 billion, Service tuahnak caah $50 billion, energy cawknak caah $75 billion le manufacturing in $80 bilion man a cawk lai. Mah nih hin a ra laimi caab ah US sipuazi tampi a tunmer chap lai ti a si.\nKum chiar te US le Tuluk chawleh thalnak ah US nih a sunghmi hi US$ 353 billion tluk lengmang a si caah President Donald Trump nih Tuluk cozah cu ngunkhuai tam deuh laak in a rengh hna. Ngunkhuai 25% tiang a laak hna caah Tuluk he chawleh thalnak ral an tho i, Tuluk nih caan tlawmpal chungah a sunghmi hi US$ 84 billion tluk a si an ti.\nMah ruangah Tuluk cozah nih an tuar kho ti lo i, President Trump he deal tuah dingah cabuai cung ah an hung phan than i, atu bantuk in kap hnih hnatlaknak an ngeih khawhmi a si. President Donald Trump nih US caah atha a timi cu a chim bantuk in a tuah i, a tuah zong a tuah khawh taktak ko. US nih a rengh cangmi ram hi cu a donghnak ahcun an i ngal lengmang ko. Credit: Salai Lairamthang\nTrump Sualnak Kawltu Nancy Pelosi Cu Trump Dirkamhtu Senator Pakhat Nih Faak Ngaiin Ralrinnak A Pek\nLainu Bak Nih A Chimmi Nupa Sinak Tuah Tikah Hitihin Kan Tuah Hmasa U Tiah A Ti Laipa Nih Cun Theih Bak Ding


US thimnak ah Joe Biden nih teinak hmu seh tiin Xi Jinping duhnak asi lai tiin zumh asi – Chin Channel News\nUS thimnak ah Joe Biden nih teinak hmu seh tiin Xi Jinping duhnak asi lai tiin zumh asi\nJune 30, 2020 chinchannelnews.com INTERNATIONAL 0\nXi Jinping hi a nunchung paoh China President tuan dingmi asi.\nChina hi vawlei cungah nawl ngeihnak ngampi ngei dingin aa zuam liomi ram thawng ngaimi pakhat asi. Asia zongah ram thawng bik asi i; vawlei cung ah US bantukin nawl ngeihnak a kawl lio mi ram zong asi.\n(Joe Biden le Xi an rak i ton lio hmanthlak)\nXi Jinping nih China hi Communist Uknak in a hruai nain sipauzi belte Democracy Uknak in a hruai lio asi.\nUS President thimnak ah Xi Jinping duhnak aa fiangmi pakhat cu China thanchonak a pe kho dingmi President asi. Republican Party in Trump le Democratic Party in Biden hi US President aa zuam ding an si i; Xi Jinping duhnak cu aa fiang ngai ko.\nDonald Trump nih US a hruainak ah China thanchonak ah don khan tu a tuah lengmang. Virus hnu ah Trump nih China pehtlaihnak hmanh hrawh dih a rak duh. Cucaah, Xi Jinping nih US thimnak ah Joe Biden hi teinak hmu seh ti a duh kho mi asi.\n2020 Ballon d’Or Ranking Top 5; June 30\nDonald Trump tlaih dingin Iran Cozah nih Interpol a nawlmi cu a cohlan piak loh


Iran: Israel Le Saudi Arabia Nih US Hi Iran Tuk Ding In An Forh – Chin Miphun Tlangau\nIran: Israel Le Saudi Arabia Nih US Hi Iran Tuk Ding In An Forh\nApril 25, 2019 Salai Ephraim HOME, WORLD 0\nTu zarh chung cu Iran le US karlak a tthalo chin lengmang. The Trump Administration nih Iran an hrem (phihkhar) hna nak an chap chin lengmang hna. Iran oil a cawtu ram pawl phihkhatnak a phun phun in an tuah chin lengmang cang hna. Hi kong ah Iran nih zeitin dah a leh hna lai, timi a fiang kho rih loh.\nIranian Foreign Minister nih cun, Netanyahu le Saudi Arabia nih hin US hi Iran he tuk/do ding in an forh, tiah a puh hna. Foreign Minister Mohamad Javad Zari nih, President Trump nih hin doh/tuk hi a duh ka zum loh. A campaign lio biakammi Middle East caah $7 trillion cu zeihmanhlo ah hman a duh hi ka zum lo. Asinain “the B team” Bolton, Israeli Prime Minister Benjamin Netanyahu, Saudi Arabia’s Crown Prince Mohammed bin Salman le Abu Dhabi Crown Prince Mohamed bin Zayed hna nih hin Iran nih hin raltuknak tong seh ti hi an kan duhmi a si. Cubantuk in an duhmi a tlin khawhnak ding caah lam an kawl.\nPresident Trump nih hin tinhmi (plan) ngei ko hmanh seh law ai tinhlo ning in rap ah ai foih. I tuknak hi chuak taktak seh law US nih hin a tlawmbik in $7 trillion in a cunglei ai sen a hau la. A tu tiang ah hin cun US he kan karlak hi a chiatuk cu a si rih loh. Asinain zeimaw ti in thil a cang khomi cu a um, tiah a chim.


Khah! Tlangval Dal Mun Mang A Thihnak Aruang Siibawite Nih An Chim Cang Hih Siibawite Palh A Rak Si Lo Hringtu A Nu Zong Nih A Theih Ko – Chin World News Evening\nJanuary 29, 2020 January 29, 2020 Salai Van Chin News\nAtu lio ngaihchiatnak kan tongmi le kan lungfah ngaimi thil pakhat cu tlangval Dal Mun Mang tihnak kong hi a si. Tlangval thihnak kong he pehtlaiin mipi an lungtling lo i an lungfaak ngaingai i Kalay Pituh sizung rianttuantu Siibawi pawl mawhchiat an si.\nTuni January 29, 2020 ah Kalay Pituh Siibawi pakhat nih tlangval Dal Mun Mang thihnak kong he pehtlaiin chim fiannak a ngeih. Kalay Pituh sizung i siibawi rianttuantu Dr. Aung Myo Win nih a chimmi cu ” Ahmasabik chim ka duhmi cu ngaihchiatnak a tongmi innchungkhar hna kan in tuarpi hna i kan in ngaihchiatpi ve hna ti hi a si. Sizung i a um chungah remcan lona ka um i a nunnak a liam cu a chungkhar he kan in tuarpi tuk ve hna.\n” Thil umtu ning kan chim fian a si ahcun, January 26, zaan suimilam 11:30 ah dam lo cu palik he sizung an rak ra. Dam lo i a chungkhar ahohmanh an i tel lo i Myomah zinah a cang sual. Dam lo salai Dal Mun Mang cu theih khawhnak zong a ngei i chawnh biak khawh zong a si. Asinain, zu a ding tiin amah zohtu siibawi nih a chim. Dam lo (mizaw) cu hlainak khan ah chiah a si i tuanvo ngeitu hna nih a herhmi an tuahpiak.\nDam lo (Dal Mun Mang) cu kan zohfel tikah thil a theih khawh ko i a thisen zong a ttha ko. A thisen kan zoh tikah a ttha i thisen pek tiang haumi dirhmun a dir lo. Hlai (operation) tuah aherh sual ah tiin a herhmi kan zoh fel dih i a thisen zong ”O” a si. Dam lo (Dal Mun Mang) hi a thluak chungah thisen a lut nain thisen pek ahau lo. CT scan lak dingin a thaizing suimilam 2 ah caan kan hngak. Cu hlanah a herhmi sii le ai zong kan pek. A thaizing January 27 zinglei suimilam 8 hrawngah dam lo(Dal Mun Mang) i a nu a rak phan. Dal Mun Mang a nu cu thil sining vialte kan chimh dih.\nDal Mun Mang cu ruah lo piin a hung zual hmasa ngaingai i aherhmi sii-ai din ding pek asinain January 27 chun suimilam 1:55 ah a nunnak a liam. A thihnak aruang cu a lu a rak i khawnmi a fak tuk i a thisen a kho rungah le a thluak thahri a cah ruagah a si. A tawinak in chim ahcun a lu a khawnmi/sawhmi a fah tuk ruangah a nunnak a liam hi a si.\nTuchun nitiang ah kan theih khawh tawkin lu a sawhmi siizungah a phanmi hi minung 10 hrawng an si i minung 10 lakah mi 8 an nunnak a liam i 2 hrawng an dam. A dammi hna zong an lung a tuk lo i an cawlcangh ningcang zong a hman lo i a dik thlu ti kan hmuh khawh.\nAdonghnak chim ka duhmi cu lu i khawn ruangah a zual hma tukmi le a hma faak tukmi mizaw hna cu a ran khawh chungin tuamhlawm khawh dingin le suimilam 24 chungah hlai (operation/ah) khawh dingin kan i zuam cang lai i a herhmi thilri zong a hlutu an um cang ” tiah a chim.\nHi kong kan ttialmi a dang Website Copy-paste nan kan tuahpiak nak lai lo kan in nawl hna.


US: Florida ah inn a cim i minung 1 thi, 9 sizung phan | THE CHIN EXPRESS\nUS: Florida ah inn a cim i minung 1 thi, 9 sizung phan\nUS ram, Florida state i Surfside khua um dot-tampi condominium inn nganpi cu tu zing dei lai ah hrap cheu a cim i atutiang ah minung 1 a thi i 9 sizung an phan cang.\nInn cim nih a nenhmi hna pawl cu meithat nih an chanh cuahmah hna liopi asi, tiah CNN, CBS News le US media pawl nih an thanh cio.\nInn cimmi chungin ngakchia pate pakhat zong meithat nih an chanh khawh.\n“Atutiang kan theih khawh tawk ah minung 1 a thi cang. 9 sizung an phan cang. An hma zei dah lawh ti kan hngal rih lo,” tiah Surfside khuabawi nih a chim.\nInn cim nih a nenhmi dang pawl cu mikhamhtu pawl nih thinphang thlalau in chanh an i zuam cuahmah hna liopi asi. Meithat pawl cu truck cung tohmi arhlei cung kai in innleng varenda kip ah an kai i hartong chanh awk a kawl hna. Dot khat hnu dot in an kawl thluahmah fawn hna.\n“Champlain Towers” tiin an auhmi dot-tampi ummi condominium inn asi.\nSurfside cu Miami Beach chak te ah a ummi khua asi. Miami-Dade Meithat Zung nih, “Meithat phu 80 leng kan thlah hna. Khuapi meithat zung zong nih tampi a thlah hna,” tiah Twitter ah a thanh.\nMiami Beach Palik nih, “Miami-Dade pumpi palik le meithat tampi nih an zuanhnawh hna,” tiah Twitter ah a thanh ve.\nFlorida Mei Zung nih, “Mei nih a leihnak hna hnga lo, mahka hrawng chungkhar 400 hrawng mei kan hmih,” ati.\nInn cimhnak pawngah chungkhar a baumi i kawl-hngahnak buk an tuah.\nA pawng um hotel pakhat i khual zong nawlngeitu nih an zaamter dih hna. Zaamtermi pakhat nih, “Mah inn nganpi lakah pakhat cu a cim dih cang! Inn ningpi in a tlau cang. A inn ningpi in a tlau cang…. Ei ka nu khuazing. Ka nun chung ka hmuhmi vialte lakah khuaruahhar bik si,” ati.


NUG Biachimtu Dr. Sasa: NUG kan dirhmi cu 'ralkap cozah' hrawhnak caah asi | The Chin Express\nNUG Biachimtu Dr. Sasa: NUG kan dirhmi cu ‘ralkap cozah’ hrawhnak caah asi\nRammi Lungrualnak Cozah (NUG) biachimtu Dr. Sasa nih cathanh a chuah i “Rammi Lungrualnak Cozah kan dirh hnawhchan bik cu ralkap uknak hrawhnak caah asi,” ati.\nKan tuanbia ah, Myanmar nih kan ram thazaang nganbik pakhat asi vemi – mipi kan i dannak – in dirhmi lungrualnak cozah a ngeih cu atu hi avoi khatnak bik si. Cu i dannak cu Rammi Lungrualnak Cozah i ṭhithruainak ah hmuh khawh asi. Myanmar Caankarlak President a ṭuan ding Vice President U Lashi La hi Kachin hruaitu ṭha asi. Kan Prime Minister hi upatmi Karen hruaitu le Rampumpi Hluttaw Sang hruaitu hlun asi. Kutsih in NUG an hruai lai. Kan cozah vuanci zung kip hruaitu pawl nih an zulh hna lai.\nRamdang he Rianṭuanṭinak Vuanci le Rammi Lungrualnak Cozah aiawh biachimtu dingah an ka fial caah kaa lawm. Mah rian hi toidornak te he ka cohlan.\nRammi Lungrualnak Cozah (NUG) nih biapi bikin kan i tinhmi cu, Myanmar rampumpi khuapi, khuate, khua ngan le hme tiangah kan fale telh in kan mipi hna tuksapur in thahnawnnak a tuahtu zaangfahnak ngeilo, misual, phungninglo ralkap cozah kut in kan mipi hna tuarnak donghter cang ding hi asi. Kan ram rumnak an fir i kan hmailei khuasaktintuknak le ruahchannak tiang hrawh an timh. Nain, mah bia hi kan in kamh hna – an sung lai.\nNUG a hrampi cu Myanmar mipi dihlak ralṭhatnak, ṭannak, ruahchannak le lungthlitum hi asi. Hruaitu hna nih miphun, biaknak, chuahkehnak le sining zoh loin mipi dihlak hi unau bantukin kan in zohkhenh hna lai i kan in upat hna lai.\nHi lainawng phungninglo ralkap cozah uknak chiakha chungin kan ram luatternak dingah kan dihlak in rian biapi tuk kan ngei cio lai, cun Myanmar rammi vialte aa tluk tein covo kan ngei dih lai.\nHi a ṭhawngṭhami Myanmar ram mipi kan i dannak le kan ram thazaang a tlin khawhnak hnga, a ra laimi zarh le thla chungah, Rammi Lungrualnak Cozah ah miphun dihlak tlinter kan i zuam lai. Kan unau Rohingya le miphun dihlak caah dinfelnak kan chuahter lai.\nPhungninglo ralkap cozah a dotu hna ralṭhatnak, pumpeknak le biachahnak in dirhmi asi caah mah cozah hi a rian ngantuk hringhran. Phungninglo in mipi uknak a kan chuh thokin atutiang ah kan ram miralṭha 700 leng nih democracy caah an nunnak an pek cang. Tuni ah upatnak kan pek hna.\nI palh bak hlah uh: Rammi Lungrualnak Cozah cu liamcia ralkap cozah le mipi cozah he aa dang tuk. Mipi thimmi MP, miphun hriamtlai hruaitu hna, ramkhel party hruaitu hna, Rianṭuan Bu, CDM le Sianginn Saya/ma Bu, tbk. zatlang bu hruaitu hna telh in tuni ah kan dirhmi asi. Liamcia caan ah atu tlukin Myanmar kan i lungrual bal lo, Rammi Lungrualnak Cozah nih kan i lungrualnak a langhter.\nKan tei lai.\nAtang hmanthlak ah Mirangca in tling tein rel khawh asi.\nHmasa thawngpangSamuel Sang Hlun Thang nih COVID-19 in a kan liam tak\nHnu thawngpangThawngṭha: EU nih Myanmar ralkap company 2 dantat a timh


Kum Chiar Te Hi Bantuk Thil An Ton Tawn Nak A Ruang Cu – FIAKFAIROCK\nVawlei cung ah khuaruah har thil hi a chuak zungzal tawn ko nain, minung fimnak nih a hmu kho hrimhrim loh. India, Himachal tlangcung i a um mi Hindu biakinn cu kum chiar te in ṭek nih a tlak hnawh peng ti a si.\nBiakinn chung i an chiah mi an pathian lem cu ai rawk dih tawn. an puithiam nih a kekkuaimi an pathian lem cu an tuahthan tawn i a um nak hmun ah a chiah than tawn.\nCuti cunn a hmai kum ah a tlak nak zawn te ah tek cu a rak tla than lengmang. Hlanlio chan in an rak tawn peng mi thil a si caah, an pathian i a khuakhan cia mi bantuk ah an ruah cang. Vawlei fimnak le thoam nak in an kawl len nain, an hmu kho ngaingai loh. a ruang zong an thei kho loh. Thilmak pakhat a si tiin record an tuah.\nAn pathian umnak hmun thianghlim ah an ruah i ramdang mi khual zong an tam kho tuk tawn. Khuasung mipi pawl nih kumchiar tein ṭek nih a tlaknak a ruang cuhmun thianghlim a si ruangah a si.\nṬek cu pathian thilti khawh nak thazang pakhat a si i, hika hmun le ram cu, a kilven zungzal ruang ah a si tiah an ti. A tuan bia tawi: Hlan lio chan ah khuachia ṭihnung tuk mi Kulanta timi arak um. Rul tumpi ah ai cang i Mathan mipi pawl a buai tawn hna.\nRulpi cu tlang ah ai cang i, tuini tiang cu tlang cu Kulanta tiin an kawh thai. Cuticun, an pathian i a rak tlonlen tawn nak a si ruangah hmun thianghlim ah an hman.\nCredit : World Meifar


Holh Theih loin Holhnak—Mah Kong he aa Tlaiin Baibal nih Zeidah a Chim?\nREL KA DUH Africa Holh Albania Holh Amharic Holh Arab Holh Arabic (Lebanon) Armenia Holh Azerbaijan Holh Baoule Holh Bislama Holh Bulgaria Holh Catalan Holh Cebuano Holh Chavacano Chichewa Holh Chin (Hakha) Chinese (Shanghainese) Chinese (Sichuanese) Chinese Cantonese (Simplified) Chitonga Holh Chitumbuka Holh Chiyao Holh Cibemba Holh Croatia Holh Czech Holh Denmark Holh Dutch Holh Estonia Holh Ewe Holh Faeroese Holh Fiji Holh Finland Holh Fon Holh France Holh Georgia Holh Germany Holh Grik Holh Gun Holh Haiti Creole Holh Hebru Holh Hiligaynon Holh Hungary Holh Iceland Holh Igbo Holh Iloko Holh Indonesia Holh Isoko Holh Italy Holh Japan Holh Kannada Holh Kikamba Holh Kikaonde Holh Kiluba Holh Kinyarwanda Holh Kirghiz Holh Kiribati Holh Kirundi Holh Korea Holh Kwanyama Holh Kyangonde Lingala Holh Lithuania Holh Luganda Holh Luo Holh Luvale Holh Madagascar Holh Malayalam Holh Malaysia Holh Malta Holh Mirang Holh Moore Holh Myanmar Ndebele Holh (Zimbabwe) Ndonga Holh Nepal Holh Norway Holh Nzema Holh Okpe Oromo Holh Ossetian Holh Pangasinan Holh Pennsylvania German Persia Holh Poland Holh Portugal Holh Portugal Holh (Portugal) Punjabi Holh Reunion Creole Holh Romania Holh Russia Holh Sango Holh Serbia Holh Serbia Holh (Roman Cafang Hmanmi) Seychelles Creole Holh Shona Holh Sidama Holh Sinhala Holh Slovakia Holh Slovenia Holh Somali Spain Holh Sunda Swahili Holh Swati Holh Sweden Holh Tagalog Holh Telugu Holh Tetun Dili Thai Holh Tigrinya Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Twi Holh Tzotzil Holh Ukraine Holh Urdu Holh Urhobo Holh Uruund Holh Valencian Venda Holh Vietnam Holh Wales Holh Xhosa Holh Yoruba Holh Zapotec (Quiatoni) Zulu Holh\nHolh Theih loin Holhnak Kong he aa Tlaiin Baibal nih Zeidah a Chim?\n‘Holh theih loin holh’ timi cu a hmasa Khrihfa cheukhat nih an hmuhmi khuaruahhar thil ti khawhnak a si i voikhat hmanh cawn bal loin holh pakhat chim khawhnak kha a si. (Lamkaltu 10:46) Phungchimtu nih a chimmi bia kha mah holh a theimi paoh nih an hngalhthiam. (Lamkaltu 2:4-8) Holh theih loin holhnak cu Pathian nih kumzabu pakhatnak i Khrihfa cheukhat a pekmi hna thiang thlarau laksawng a si.—Hebru 2:4; 1 Korin 12:4, 30.\nHolh theih loin holhnak cu khoika ah le zeitik in dah aa thawk?\nHolh theih loin holhnak i aa tinhnak cu zeidah a si?\nHolh theih loin holhnak cu a um zungzal maw?\nHolh theih loin holhnak cu zeitik ah dah a dongh lai?\nTuchan i holh theih loin holhnak he aa tlaiin tah zeitin?\nA hmaanmi Khrihfa hna cu zeitindah thleidan khawh an si?\nMah khuaruahhar thil cu AD 33, Judah mi hna tuahmi Pentekos Puai ni i zinglei, Jerusalem khua ah aa thawkmi a si. Jesuh zultu 120 hrawng cu hmunkhat i an i pumh lioah “Thiang Thlarau in an khat i Thlarau nih chim khawhnak a pek hna caah khan holh dang in an holh.” (Lamkaltu 1:15; 2:1-4) “Vawleicung khuazakip in a rami” mibu nganpi cu an i pum i “kanmah holh in an holh tiin an rak theih cio.”—Lamkaltu 2:5, 6.\nKhrihfa pawl cu Pathian nih a umpi hna ti langhternak caah a si. Hlan ah Moses ti bantuk zumhfekmi hna kha Pathian nih a umpi hna ti langhternak caah khuaruahhar thil tuah khawhnak a pek hna. (Exodus 4:1-9, 29-31; Nambar 17:10) Holh theih loin holhnak i aa tinhnak zong cutin a si ve. Dirhkami Khrihfabu cu Pathian nih a umpi ti langhternak caah a si. Lamkaltu Paul nih hitin a ṭial: “Holh theih loin holh cu Pathian a zummi hna caah si loin a zum lomi hna ca i hmelchunhnak a si.”—1 Korin 14:22.\nKhrihfa hna nih felfai tein thawngṭha an chim khawh nakhnga caah a si. Pentekos ni i Jesuh zultu pawl bia a theimi hna nih hitin an ti: “Pathian nih thil lianngan a tuahmi hna kha an chim tikah an chimmi cu kan holh in an chim tiin kan theih cio hna.” (Lamkaltu 2:11) Cucaah mah khuaruahhar thil i aa tinhnak a dang pakhat cu Khrihfa pawl nih felfai tein “thawngṭha chim awk” le Jesuh nawlpeknak ningin ‘miphun vialte zultu ser’ awkah a si. (Lamkaltu 10:42; Matthai 28:19) Mah ni ah khuaruahhar thil a hmu i thawngṭha a ngaimi 3,000 hrawng cu zultu an hung si.—Lamkaltu 2:41.\nA um zungzal lo. Holh theih loin holhnak i telin thiang thlarau laksawng hna cu chikkhat ca lawng an si. Baibal nih hitin a chimchung: “Profet an um maw? An rian cu a dih ko lai. Holh theih loin a holhmi an um maw? Cu hna cu an dong lai.”—1 Korin 13:8.\nLamkaltu hna chan ah thiang thlarau laksawng kha a dang Khrihfa hna zong pek an si ve. Thil sining tam deuh ah lamkaltu hna nih zumtu hna cungah an kut an chuannak thawngin pek an si. (Lamkaltu 8:18; 10:44-46) Lamkaltu hna sinin thiang thlarau laksawng a hmumi hna nih midang kha an pe chin kho hna lo. (Lamkaltu 8:5-7, 14-17) Tahchunhnak ah, cozah bawi nih mi pakhat kha mawṭaw mawnghnak license a pek khawh nain mah license a ngeimi nih midang kha license peknak nawl a ngei lo. Lamkaltu hna le lamkaltu hna sinin mah laksawng a hmumi hna an thih hnuah holh theih loin holhnak cu rak dongh dawh a si.\nKumzabu pakhatnak a donghnaklei hrawngah khuaruahhar laksawng a simi holh theih loin holhnak cu a rak dong. Tuchan ah ahohmanh nih Pathian ṭhawnnak thawngin holh theih loin kan holh tiah fiang tein an chim kho lo. *\nJesuh nih mah zawn ruat lo dawtnak cu a zultu pawl i hmelchunhnak a si tiah a ti. (Johan 13:34, 35) Lamkaltu Paul zong nih dawtnak cu a hmaanmi Khrihfa hna i zungzal hmelchunhnak a si tiah a kan cawnpiak. (1 Korin 13:1, 8) Pathian thiang thlarau nih “a chuahtermi” Khrihfa ziaza hna a langhter tikah dawtnak kha hmasa bik ah a langhter.—Galati 5:22, 23.\n^ cat. 20 “Holh Theih loin Holhnak—Pathian Sinin A Si Maw?” timi capar ah zoh.\nZumhnak & Biaknak Pathian Baibal Biahalnak A Phi\nThiang Thlarau Timi Cu Zeidah A Si?\nA ruang ṭha a um caah Baibal nih thiang thlarau kha Pathian “kut” in a langhter.\nShare Share Holh Theih loin Holhnak Kong he aa Tlaiin Baibal nih Zeidah a Chim?


Atulio Mino nih An Duh Tukmi Leh-mah 1-3 Tiang Tungsan nak Sii Cu Hakha Ah Nungak “Abiisak” Sin ah Cawkkhawh A Si Cang – Onlinenungak\nAtulio Mino nih An Duh Tukmi Leh-mah 1-3 Tiang Tungsan nak Sii Cu Hakha Ah Nungak “Abiisak” Sin ah Cawkkhawh A Si Cang\nTuchan kan vawlei cu athangcho tuk cang i thil sikho lo ah ruahmi zong kha an hung sikho dih cang hlah maw ti awk in ai thleng kho mi chan ah kan um cang hna. Curuang ah cun na tung a niamtuk ruangah lungre thei in na um a si ah cun hi ca kan tialmi nih hin ruahchan nak an pek ve men ko lai .Hi sii hi Hakha ah man fawi tein cawk khawh a si ve cang i mi tampi nih an i cawkcio i a thatnak zong an theih thluahmah ve cang .\nHi Calcium hi USA Product a si i phun hnih in a um . A Pakhat nak hi dur khat ah kawlram phaisa in 15,000 a si i nikhat ah mum khat pengin eiding a si i tilum tampi in din chih ding asi .Rawl eikhawh ka poah ah na ei lai i mitkuh vuai tein i hngilh khawh nai zuam lai , cunih cun na eimi sii kha na taksa ah biatak deuhin rian a tuan khawh lai .\nA Dur in a um i durkhat ah sii tlang hi mum (30) a um i nikhat ah tlangkhat na ei a si ah cun durkhat hi thlakhat eibak a si tinak a si . A ei cang mi nih hin an duh ngai ngai , rawlei kaa zong a thawt ter an ti i thlathum na ei ah cun Inch 1-4 tiang na sang deuh kho ti a si .Hi sii hi kum 14 in kum 30 tiang minung poah nih cun ei khawh a si i kum 14 tanglei minung nih ei ah cun taksa caah tih a nung kho ve ti a si .\nCun kum 30 na luan cang hnu i na ei ah cun na taksa caah mahtluk cun rian atuan ning a cak tuk ti lo ti a si fawn. Taksa caah cun poinak a um lo nain a riantuan ning ding zat tluk in a tuan kho ti lo tinak a si .A phun hnih nak hi cu kum 13 in kum 25 karlak lawng nih eimi a si i durkhat ah mum 30 a ve thiam thiam i zan it lai lawng ah ei ding a si . Dur khat ah tlang 30 a um ve i thlakhat ei a si ve ko a riantuan ning cu aa khat dih .\nA man zong a tlawm i minung taksa ca zong ah tihnung a si lo i a eimi nih cun an duh ngai ngai i a thatnak an theihcio caah a man ngai ngai . A Duh taktak mi nih cun a tanglei ah contact khawh a si . Order khawh nak Nungak :Abiisak (Hakha Khuathar ) , Phone number : 09890388902 (kawlram phone ). Credit : Abiisak (Hakha Khuathar )


Nilen Parmawi: Ka zaan mang hi a tak ah si ter ka duh. Asinain, ka tuah (tlai) kho lo. I ṭhangh zong ka duh rih lo-VIDEO – Chin World News Evening\nNilen Parmawi: Ka zaan mang hi a tak ah si ter ka duh. Asinain, ka tuah (tlai) kho lo. I ṭhangh zong ka duh rih lo-VIDEO\nSeptember 5, 2020 September 5, 2020 Salai Van Chin Celebrity News\nKan farnu Nilen Parmawi a celh hrim lo. A dawtmi zuun tlem in a um peng rih. Atu hi a dawtmi “John Mang Cung” nih mual a liamnak hi a kum 2 nak a si cang. Nihinni tiang a philh rih lo, ti a fiang ngaingai. Tutan zongah Nilen Parmawi nih a darling a philh lonak kong le a ngaihnak kong a taarmi kan rak taar chin.\n“Atu lio cu zaan tlaipi ah ka mang ah ka hmuh lengmang ee. Ka zaan mang ah a dam rih ee. Ka zaan mang hi a tak ah si ter ka duh. Asinain, ka tuah (tlai) kho lo. I ṭhangh zong ka duh rih lo. Nilen nih ka ngaih bantukin amah zong nih a ka ngai ve lai tiah ka ruah. A liam taak hnu cun mitthli he zing ka thawh caan a tlawm ti lo ee. Asianin zaan mang ah chung tonnak (ka hmuhmi hi) caan kaa ngeihmi hi lawm tuk ee. Ka ngaihnak hi a vui in vui thongkhat zong ka duh,” tiah Nilen Parmawi nih a ṭial\nNaite ah hi bantuk ṭhiamṭhiam in Nilen Parmawi nih Hniang 8|22|2020 ah amah pumpak Facebook timeline ah a darling he an hmanthlak taar in hitihin a rak taar,“Atu cun kum 2 liam cang, kan i duh ka tein atu tiang nikhat hmanh kan philh caan a um lo. Hi vawlei cungah hin rak um rih seh law cu, atu cun kan i duh nak kum 4 zong a luan ve cang hnga,” tiah a taar.\nA luancia kum 2018 Myanmar Idol Season 3 hlasak zuamnak ah Top 5 a phanmi kan naunu Nilen Parmawi cu Myanmar Idol aizuam cuahmah lioah a darling John Mang Cung Ling(tleicia) nih ruah lo piin mual a rak liam taak. Myanmar Idol Season 3 aizuam cuahmah lio zong a si i a rak celh ve hrimhrim lo.\nA dawtmi John Mang Cung Ling(tleicia) philh lonak hla ‘Going Crazy’ timi hla tiang a rak sak. Hi hla a darling caah a sakmi hla cu Chiapa 16, 2019 a rak chuak i Social media a rak linsa ngaingai. Cun, amah Nilen Parmawi hrimhrim nih a darling a philh lonak kong interviews an tuahnak le amah pumpak facebook ah azuuntlemnak bia tete a rak chim pah lengmang.\nNilen Parmawi cu a darling John Mang Cung Ling nih Pur 22, 2018 ah ruah lo piin mual a rak liam taak. A darling nih a liamnak in atu hi a kum hnihnak a si cang. A philh kho hrimhrim loh. A darling caah hla a sakmi le a hawile nih amah philh lonak caah tiin hla an sakmi zong a tanglei ah kan rak taar chih.\nVIDEO-A hawile nih amah philh lonak ca’h an sakmi.\nVIDEO-Nilen nih amah philh lonak ca’h a sakmi\nChirhchan: Nilen Parmawi\nLaipa Aa Kha a haa kiak dihlak tiangin Aibur khuami nih an velh\nKa nau hi zu a ding lo, kuak a zu lo nain mah tluk in velh a tawn cu ka celh lo A haa (kiakmi) cu a kheu ṭhan kho ti lai lo


Hringtu A Nu Le A Farnu An Thih Thlakhat Tluk Ah Motor Pahnak In Pu Tum Cung A Thi – THE CHINLAND POST\nHringtu A Nu Le A Farnu An Thih Thlakhat Tluk Ah Motor Pahnak In Pu Tum Cung A Thi\nPi Ui Cer, Pi Van Bawi Zi le Pu Tum Cung an nun lio hmanthlak\nSalai Cung Cung|2018 July 3| Hakha Dawrthar sang ah a ummi Pu Tum Cung cu June 2 zanlei suimilam 5:00 hrawng an innhmai ah lungphor motor nih a pahnak in a thi. Hringtu a nu le a farnu nih an thihtaknak thlakhat tluk ceo te lawng a si rih tiah kan theih.\n“Motor pahnak le khawndennak a ton caan hi July 2 zanlei suimilam 5 hrawng ah a si. Pu Tum Cung hi motorcycle KenBo-R -125 he an inn in leng a chuak. Leng a chuah cangka an inn hmai, Dawrthar sang, Kyaw pawng ahkhan lungphor motor nih lonh a hun timh. Cuti a hun lonh timhnak ahcun a cycle hnulei le motor aa hnor. Motor nih a hrial ko nain tlawmte an i hnormi kha cycle caahcun a fah tuk caah Pu Tum Cung cu a tlu. Motor a hnulei ke nih a lu a rial chih caah hmakhatte ah a hmun ah a thi colh” tiah cuka pawng i dawrtuahmi a rial lio a hmutu pakhat nih The Chinland Post ah a chim.\n“A thimi Pu Tum Cung hi kum 52 a si. Rev. E. Mang Kio Thang (tleicia) le Pi Ui Cer (tleicai) fapa a si. Motor a mongtu hi Tin Ko Ko Win, kum 25 a si. A pa hi U Myat Htay a si, aum nak hi Gangaw lam Hakha in khan 13 a hlatnak hmun ah a ummi a si. Amah abiaknak hi Buddhist a si. Tin Ko Ko Win hi motor license le driving license zong thate in a ngeimi a si. Motor a monghnak zong a sau ngai cangmi a si” tiah tiah Palek bawi Yehmu U Kyaw Oo nih The Chinland Post ah a chim.\n“Motor min hi Forland asi, motor number cu 1N/7337 a si i motor ngeitu hi U Yan Lin Naing a si. Motorcycle hi 125 KenBo- R, license ngeimi a si. Motor mongtu Tin Ko Ko Win cu Hakha palek bawi U Ko Ko Aung nih ahmuh (case) a tuah i ya-za-tat-gyi pohmah 304-A in dantat a si lai” tiah a biapeh ah a chimchih.\nMay 31 zan, Hakha innkangh ruang ah Pi Ui Cer (kum 87) le Pi Van Bawi Zi (kum 49) le Pi Hliu Ngo (A Han Nu) an paam. Cu lio ah a thimi Pi Ui Cer hi Pu Tum Cung hringtu a nu a si i Pi Van Bawi Zi zong a chuahpi a far a si.\nHakha Khuahlun in upa pakhat nih, “Hringtu a nu le a farnu nih an thihtaknak thlakhat tluk ceo te lawng a si rih. Cu pin ah amah hrimhrim zong mino te a si rih fawn. An ngaihchiatnak mitthli hmanh a daih hlan ah atu bantuk ruahlopi in mual a kan liamtak cu a fak tuk, ka celh hrimhrim lo. Zeiko dah an ton e! Zawtfah zong si lo in atu bantuk in mual a kan liamtak cu ka celh hrim lo. Pathian tu nih tantakmi chungkhar an ngaihchiatnak hnem hna sehlaw lungdaihnak hnangamnak pe zau ko hna seh” tiah The Chinland Post ah a chim.\nPu Tum Cung Tunbia Tawi\nA pa min: Rev. E. Mang Kio Thang (tleicia)\nA nu min: Pi Ui Cer (tleicia)\nA nupi min: Pi Mang Hliang\nA fale: Pi Ngun Kip Cer+ Pu No Peng (USA), Pu Mang Lian Sang + Pi Nelly (USA), Pa Thang Mang Lian (USA), Nu Dawt Hlei Sung, Nu Elly le Nu Biak Chin Tial an si.\nChuahpi unau: Pa Ni Ceu (tleicia), Pi Ngun Ci, Pu Siang Kung, Pu Ngun Hram (tleicia), Pi Zing Thai (Malaysia), Pi Sui Fom (USA), Pu Tum Cung (amah), Pi Tial Thai, Pa Andrew (tleicia), Pi Van Bawi Zi (tleicia), Pastor Sui Ling Thang, Pa Thang Ding (tleicia) le Pa Thawng Cin Mang (tleicia) an si.\nPhoto: Par Te, Van Siang Mang\nPrevious Caankarlak Thimnak Kanpetlet Le Matupi Ah NLD Party In Thimnak Aa Cuhtu Ding Palai An I Fiang Cang\nNext Hakha Khuathar Ah Motor Cung In Minung Pakhat A Tla I A Thi


Job 1 (Job 1)\nJob cauk chungah hin miṭha a simipa, harnak le sunghnak a ingmi kong a um — a fale zong an thi dih, a ngeihmi thil vialte zong an lo dih i fih awk a simi zawtnak nih a tlunh. Cun hi cauk a ṭialtupa nih, zeitindah Job le a hawile nih khan hi thil kong hi an hmuhning a si ti kha hla bia in a chim. A donghnak ah Pathian zong kha a rung lang ve a ti.\nJob a hawile hna nih khan Job nih nganfahnak a in cu a phung tawn ningin an hrilhfiahpiak. An tining ah cun, Pathian nih cun ṭhatnak kha a duh i laksawng in a lehrulh tawn, sihmanhsehlaw chiatnak cu a huat i dantatnak in a lehrulh tawn, cucaah hi bantukin Job nih dantatnak na in hi ṭhat lonak na ngeih ruangah a si hrimhrim ko lai, ti a si. Sihmanhsehlaw hi hrilhfiahnak cu Job caah cun a puan tuk, zeicahtiah Job cu miṭha ngai a si ṭung i an tining a si ahcun dantatnak si loin laksawng tu kha a hmuh awk a si, sihmanhsehlaw a inmi le a hmuhmi cu dantatnak fak ngai kha a si ṭung. Cucaah cun cu bantuk i a ṭha komi cungah cun zeitindah Pathian nih cun harnak cu a tlunter kun hnga ti kha a ruah in a ruat kho lo i cucaah cun Pathian hmanh kha, hi thil hi fianter tiah a zuam cawh.\nPathian nih khan Job biahalnak cu a let lo, sihmanhsehlaw zeizong vialte tuah khotu a sinak le zeizong vialte hngal dihtu a sinak kha Job cu a hngalhter i cu nih cun Job kha a lung hna a ngamh; cu tikah Job nih khan biahrang le biadawhlo a hmanmi hna zong kha aa ngaihchih ṭhan hna.\nJob cu a donghnak ah cun a lianngan ṭhan i hmasa nak hmanh khan a ngan deuh. Job nganfah innak sullam an hngalh khawh lo ruangah khan Pathian nih Job hawile kha a mawhchiat hna. Job lawnglawng nih kan biak tawn ningin kan biaknak le kan hrilhfiah tawn ningin kan hrilhfiahnak nak hin Pathian cu a ngan deuh ti kha a hngalh.\nJob le a hawile hna 3.1—31.40\na. Job phunzainak 3.1-26\nb. Biaruahmi pakhatnak 4.1—14.22\nc. Biaruahmi pahnihnak 15.1—21.34\nd. Biaruahmi pathumnak 22.1—27.23\ne. Fimnak thangṭhatnak 28.1-28\nf. Job biadonghnak 29.1—31.40\nElihu biachimnak 32.1—37.24\nBawipa nih Job a leh 38.1—42.6\nDonghnak bia 42.7-17\nJob Dinnak Kha Hneksak A Si\n1Uz ram ah hin mipa pakhat a min Job a simi a rak um; cu pa cu soisel awk um lo, miding, Pathian a ṭih i ṭhat lonak kha a hrialmi a si. 2Amah nih cun fapa pasarih le fanu pathum a hrin hna. 3Cun tuu thong sarih, kalauk thong thum, cawtum tuah za nga, cun laapi za nga le sinum tam ngaingai a ngei; cucaah hi pa cu nichuahlei mi vialte lakah a lianngan bik a si. 4Cun anmahle an inn cio ah a fapa hna nih khan, an ni cio ah, rawl danghnak kha i chawng lengmang in an tuah tawn i an sin i ei awk le din awkah an farle pathum kha an sawm tawn hna. 5Cun an puai kha a dih tikah Job nih khan a auh hna i a thianh hna; zingkate in a tho i an milu tlingte khan khangh thawinak a pekchanhpiak tawn hna; zeicahtiah Job nih cun aa thawh i, “Ka fapale hna nih hin sualnak an tuah ko hnga i an lung chungin Pathian kha an vawlhpamh ko hnga,” tiah a ti. Cuticun Job nih a tuah lengmang tawn.\n6Cun Pathian fapa hna cu Bawipa hmai i an chuah ni a hung phan i Satan zong an sinah cun a ra ve. *1:6: Gen 6:2 7 Bawipa nih Satan cu a thawh i, “Khuazei in dah na rat?” tiah a ti. Satan nih cun a leh i, “Vawlei cung khuazakip i kaa chawhnak le kaa lehnak in,” tiah a ti. 8Cun Bawipa nih Satan cu a thawh i, “Ka sal Job hi na ruat bal maw? Vawlei cungah hin amah bantuk soisel awk um lo, miding, Pathian a ṭih i ṭhat lonak a mertakmi hi an um lo,” tiah a ti. 9Khi tikah Satan nih Bawipa cu a leh i, “Job nih hin Pathian cu a lak in maw a ṭih? *1:9-11: Biat 12:10 10Amah le a inn le a ngeihmi vialte cu hau in na kulh hna lo maw? Nangmah nih a kut rianṭuannak cu thluachuah na pek i ram chungah hin a ngeihmi thil cu an karh. 11Sihmanhsehlaw atu cu na kut hei chuah law a ngeihmi thil vialte khi tawng tuah ngat, na hmai hrimhrim ah an vawlhpamh ko lai,” tiah a ti. 12Cun Bawipa nih Satan cu a thawh i, “Zohhmanh, a ngeihmi vialte cu nangmah kut chungah an um; amah taktak belte na kut cun tawng hlah,” tiah a ti. Cucaah Satan cu Bawipa hmaika cun a chuak.\n13Ni khat cu a fapale hna le a fanule hna cu an upa bik inn ah rawl an ei i mitsur hang an ding; 14cun zualko pakhat kha Job sinah cun a ra i, “Cawtum hna cu lei an thuang i laa hna cu an pawngah an tlong; 15cun Seba mi hna nih an chuahhnawh hna i an lak hna i na sinum hna kha vainam in an thah hna; cun keimah lawnglawng hi nangmah chimtu dingah ka luat,” tiah a ti. 16Cun bia a chim lengmang lioah cun a dang pakhat a ra i, “Pathian mei cu van in a rung tla i tuu le sinum kha a kangh hna i a thah hna; keimah lawnglawng hi nangmah chimtu dingah ka luat,” tiah a ti. 17Cun bia a chim lengmang lioah cun a dang pakhat a ra ṭhan i, “Khaldi mi hna cu bu thum in an i ser riangmang i kalauk kha an nam hna i an lak hna i sinum hna kha vainam in an thah hna; cun keimah lawnglawng hi nangmah chimtu dingah ka luat,” tiah a ti. 18Cun bia a chim lengmang lioah cun a dang pakhat a ra ṭhan hoi i, “Na fapa hna le na fanu hna cu an upa bik inn ah rawl an ei i mitsur hang an din lioah 19zohhmanh, ramlak lei khin thli fakpi a hung hrang i inn cu a ki li in a den i seino pawl cungah cun a tla i an thi dih; cun keimah lawnglawng hi nangmah chimtu dingah ka luat,” tiah a ti.\n20Khi tikah Job cu a tho i a puan kha a thleh i a lu aa kawngh i vawlei ah a bawk i Pathian kha a biak. 21Cun aa thawh i, “Ka nu paw chungin taklawng in ka chuak i taklawng in ka kir ṭhan lai; Bawipa nih a ka pek i Bawipa nih a lak ṭhan; Bawipa min cu thangṭhat si ko seh,” tiah a ti.\n22Hi vialte ah hin Job nih sualnak a tuah lo i Pathian cu a mawhchiat lo.


Mizoram Cozah Lutlai Pu Zoramthanga nih "Myanmar in a zaammi rawl le dornak kan in pek hna lai" ati | The Chin Express\nMizoram Cozah Lutlai Pu Zoramthanga nih “Myanmar in a zaammi rawl le dornak kan in pek hna lai” ati\nMizoram state cozah lutlai CM Pu Zoramthanga nih, “Myanmar ralkap ruangah a zaammi Myanmar mipi cu India rampi cozah nih khirh/lo bia a khiah hlan caankarlak dornak le rawl kan pek hna lai,” tiin nizaan ah a chim.\nPalek rank niam le an chungkhar tampi cu ralkap caah rianṭuan an duhlo caah CDM an lut i himnak kawl in Mizoram ah an zaam.\nNain, Myanmar cozah nih “a zaammi palek 8 kha rak tlai hna law kan kua” tiin Mizoram cozah ca a kuat caah India nih a tlaih kuat hna ahcun an him lai lo ti phan a um ngai.\nPalek 8 cu Falam palek (Chinmi) an si.\nMizoram State Cozah Lutlai (Chief Minister) Pu Zoramthanga nih, “Ram 1 ah ramkhel buainak a chuah ruangah himnak kawl in innpa ram ah a zaammi hna cu tlaih in kuat awk an si lo ti cu hngalh cio asi ko,” tiah nizaan interview ah a chim.\n“Nain a donghnak biakhiaktu cu India rampi cozah asi. Mizoram cozah he kan i chawnbia ko nain zeihmanh bia fiang a kan chimh rih lo caah ralzaam pawl hi zeitin dah kan tuah hna lai ti kan i fiang ve lo.\n“Hartong bawmhnak mit in zoh ahcun, rawl kan pek hna hau, dornak kan pek hna hau,” tiah a chim.\nMizoram le Myanmar ram cu vawlei kaupi in aa rimi si caah luh a fawi ngai. Mah ruangah Myanmar in minung zeizat sat dah an zaam cang ti fiang tein hngalh khawh colh asi lo.\nPu Zoramthanga nih, “minung 20 in 30 kar hrawng an hung zaam cang,” tiah a chim.\nNain, Mizoram khualipi Aizawl palek bawi nih, “Myanmar palek le an chungkhar 100 dengmang an hung zaam cang. Mizoram pengkulh (district) 5 ah an lut,” tiah a chim.\nA zaammi palek pawl nih, “Sandahpiahtu mipi tukvelh, tlaih le thahnawn dingin ralkap nih nawl a kan pek caah kan duh lo i kan zaam,” tiin India/Mizoram cozah sinah an chim.\nRalkap le palek nih sandahpiahtu minung 50 leng an kah thah cang hna. 1,800 leng an tlaih cang hna. Minung tampi hmailei ruahchannak ngei lo dirhmun tiangin an kah hliam hna.\nIndia cozah nih China ralchanhnak caah Myanmar ralkap hi kawi bantukin aa tlaihmi si caah a zaammi pawl tlaih le kuat kong hi India caah biakhiah a har ngai lai.\nPu Zoramthanga, kum 76 nih, “Mizoram mipi tampi cu Myanmar ah chungkhat le phunkhat tampi an ngei hna, hi bantuk dirhmun an ton tikah an thinphan piak tuk hna.\n“An cungah zawnruahnak kan ngeih hrimhrim a herh,” tiah a chim.\nHmasa thawngpangLohtlau: Myanmar ralkap nih DVB, Mizzima le 7Day telh in media 5 license a chuh hna\nHnu thawngpangNitlaklei company nih Myanmar ralkap an mawhchiat nain Asian company cu an holh duh lo


Kawlram a thleng taktak khawhnak ding caahcun – The Cherry Par\nKawlram a thleng taktak khawhnak ding caahcun\nKawlram, NLD cozah uknak chuh a sinak kong theih le ruah ahcun lung a der I thazaang a um lo. Kan lung a caw dih hna. Kan lau dih hna. Thinphang le ruahchannak a um tilo tluk bantuk in kan um dih hna. Aruang cu, kum 60 leng ralkap uknak tthalo nih a kan ukmi kan rak temtuar cang I cuhnu ah kum 10 nawn Democracy uknak in kan kal cang ruangah a si. Myint Aung Hlaing le ralbawi pawl muihmuh le an kongtheih cu huat an tlai bak, mit an kem tuk. Mah uknak an lak hi hruhthil an tuah a si I ningzah hngal loin sualnak nganpi an tuah a si. Kan biakmi Yahweh Pathian nih a let tampi in teirul cham ko hna seh.\nKawlpawl zer an thiamning le an ngian tthatning hi tlangcung um pawl nih kan I fiang tawn lo. Kan zumh rih thiamthiam peng ko hna. Nikum Kawlram thimnak an tuah lai ah voi tam ngai ca ka ttialmi pawl zong a hmanmi a tampi ti cu atutan thil a cangmi nihhin a langhter ko. Mah pawl kha cu ka chim ti lai lo. Thil kan ton ciami in fimnak kan I lak a hau/kan cawn a hau. Kawlram I thleng taktak seh ti nan duh ahcun ramchung a ummi nan biapi bik ko. Nan ngamh taktak a hau. Mah ti ka chim tikah violence in nan kal lai ka tinak a si lo. Ramdang tuanbia kan zohtik zongah non-violence in teinak a comi/a hmumi an tampi ko. Fak piin kan cawl rih a hau. A lungkhong tukmi, a lung puam tukmi le a zertuk mi Kawl ralkap hi fawi tein kan tei khawh hna lai tiah ruat lo ding a si lai. Credit: Saya Van Tum\n← Pado Mahn Nyein Maung Le Daw Aye Nu Sein Cu Ningzak Tuk An Si Cang\nRev. Dr. C Duh Kam: Pathian Sin Thlacam Kan Herh Bik Caan →


University Kailio Mi Nungak Pakhat Le Sibawi Pa Pakhat A Hloh Bak Ko (+Zohnuam) – FIAKFAIROCK\nHi hna pahnih kong hi an buaipi ngai mi a si ve I tulio online zong ah share tu an tam ngai cang. Meik myoh ah a um mi University kum 2 nak a kai lio mi nu, tleirawl te hi a damlo ruang ah siibawi sin ah a rak I zohter, siibawi pa nih cun hramhram in a nu thilri pawl zong a rak purh piak dih ruang ah cu siibawi pa cu police nih an tleih tiah theih a si.\nSiibawi pa hi tuzing September 7 ah police nih an tleih hi a si I mit fak mi hna pawl nih a bik an I zohter mi a si tiah an chim. Hi siibawi pa hi Meik myoh chung I Gyin Si Clinic ngeitu a si I a min a Dr. Win Leih a si tiah police nih cun an langhter. University kum 2 nak a kai lio mi nute hi a min cu an langhter lo nain kum 18 a si tiah an langhter.\nKum 18 nute hi siibawi pa sin a kal lio ah hin mizaw dang an rak um lo caan te a si I siibawi pa nih nungak nu te cu sii a chunh pah in a kehlei kutdong in a nu thilri ah cun a rak sawh chih ve hi a si. Nungak nu te nih cun tuah hlah tiah a rak hro ve ko nain siibawi pa nih cun a kutdong cu a nu sinak chung ah cun a rak luhter dih I a sawh chih len tiah nungak nute nih cun police sinah a chim.\nCu hnu ah nungak nute hi a celh lo buin hramhram in sekhan cun a zam I inn a phak in a chungkhar sin ah a chim hnu ah police sinah report nak an tuah hi a si tiah theih a si. An konglam sining cu video ah tling tein an chim dih ko. A fian khawh nak bik in tial mi a si.\nThawngdang van bih ta hna usih>>>>\nCu Tluk Muidawh Chan Chan Hlasak Va Thiam Khawh Cu\nHlasak thiam Chan Chan tihmi min vun chim ah hin a thei lo mi kan um men lai lo dah! A ruang cu kawl ram hlasak thiam pakhat a si pin ah mipi nih thazang an pek tak tak mi nu a si ve. Chan Chan mipi nih an uar khunnak pakhat cu hlasak a thiam lawng si lo in a mah bak nih hla dawh dawh a phuah khawh caah a si.\nHlasak thiam thiam cio cio zawng ah mipi lungthin a la kho ngai mi hna lak ah khin hawi nak hlei in mi lungthin a la kho tu hna cu, an mah tein hla ai phuah kho mi minung hna nih khin cun mipi lungthin an lak khawh deuh ti u sihlaw kan palh lem lai dah. Tu lio kawl ram ah singer Mother pakhat a si mi Chan Chan nih dawh tak tak in lungthin a kekkuai mi hna caah a phuah mi hla a vun sak mi cu a thiam tak tak.\nMipi nih an uar tak tak mi hlasak thiam Chan Chan nih cun a mah dawtu mipi hna caah tiin hla thar dawh tak tak mi a phuah piak hna lengah a mah bak nih dawh tak tak in a sak piak hna. Tu bantuk in hla thar a tuah mi cu tu october thla chung ah cun an lim khawh cang lai tiah theih a si. Hla thar a phuahmi chung in number one bak a si mi “Tuakhunh-sihre” tihmi hla cu social media cung ah a hung thlah i a zohtu an tam tak tak.\nChan Chan nih cun lungthin a kekkuai mi hna caah tiin a hlei cein hla thar a phuah piak mi hna cu caan rau lo teah mipi ngaih khawh ding in a chuah cang lai. Chan Chan cu kan theih cio bang in fanu pakhat a ngei i a pasal he ai tthen i a fanu te he khuasa mi an si. Fanu pakhat ngei ko hmanh sehlaw mipi nih an uar ning cu khuaruahhar leng khi a si. khuaruahhar\nR I P – Zangfaktuk a si – Khikaa khin Bawmh a herh tuk mi Pitar a um an ti i an va zoh tik ah cun a rak thi cang – A ho Nu dah a si?


Phunthawh Le Lai Khrihfa: By Salai B. Chan Khar (Law) – Chuncha News\nKan pipu nih nunphung rak ngei hna hlah sehlaw, atu kan chan ah hin, a zeizong ah miphun dang nunphung lawng kan i lak hnga i, atak le ahrim a si lomi lak chom nunphung ceo khi kan ngei hnga. Nihin zong ah nupi thitnak Lai Nunphung ‘phunthawh’ hi sullam a ngei peng tiah ka ruah. Khrihfa kan si hnu in, hman awk a ttha ti lomi Lai Nunphung kan kaltak hna. A si awk a si. Asinain pakhat le pakhat i upatnak le i dawtnak hri a fehtertu kan pipu nunphung an um ve caah cu bantuk pawl cu, a uar nih kan hman peng ve hna.\nKhrihfa kan si ruangah Lai Nunphung azeipaoh a ttha lo in kan hmuh hlei awk a si lo. Khrih nunphung he aa kalh lomi kan nunphung pawl hi kan hman ve awk a si. Laimi nih nupi kan thit tikah, kan nunphung le Khrihfa nunphung he kan cawhpawlh i an kalti kho ko. Nupi kan hal tikah Lai Nunphung in tlangvalpa chungkhar ai-awhtu lamkal kan i thlah, a remttha in an khan ahcun, Khrihfa biaknak phung in, biakinn ah Reverend nih leh a thah hna.\nLai Nunphung ‘Phunthawh’\nNupi thitu tlangval nih a thitmi ngaknu i hringtu a pa (a pu) a pekmi man kha ‘phunthawh’ an ti. Phunthawh hi nupi man a si lo. A thitmi nungak nih a vatmi tlangvalpa phun aa hrawm khawh naklai a pa phun a kaltak man kha a pasal nih a pekmi a si tiin ka ruah. ‘Phunthawh’ pek lomi fale paohpaoh cu, ‘lakfa’ ah ruah an si. A sullam cu, nupi thi tlangvalpa nih a pu sinah ‘phunthawh’ a pek lo ahcun, tlangvalpa le a thitmi ngaknu i an ngeihmi fale paohpaoh kha phung ning lo in ngeihmi fa an si, phung ning lo in ngeihmi fale cu, ‘lakfa’ an si. Lakfa nih cun, hringtu an pa ro conak nawl an ngei lo.\n‘Phunthawh’ a tthatnak cu, nupi thi tlangvalpa nih a nupi a hringtu a pule phun a upat, a hmaizah a si leng ah, amah (tlangvalpa) phun lila a hmaizah zong a si. A thitmi a nupi nih a pasal phun aa hrawm kho lo, phunthawh a pek lo ahcun. Nupi thi tlangvalpa caah thilrit tuk a si sual ahcun, ‘phunthawh’ hi a ttha lo kho ve. Asinain a nupi i a pa, ‘phunthawh’ a cotu nih zaangkhaite in, thilrit a si lo dingin a hauh ahcun, thilrit a si bal lai lo.\nPipu chan ah ‘phunthawh’ an i hauh tawn mi ah, ‘siapi’ le ‘thilri’ dangdang an rak si. Hihi nupi thi tlangval caah thilrit a rak si kho ko. Asinain atu kan chan ah, hlan pipu hauh zat kherkher kan i hauh hrimhrim awk a si tiah zei phung hmanh a um lo. Kanmah nunphung a si ko caah, upatnak kan i langhter kha a biapi cem a si ko le mikel nih cun, a zat le a miak a ruat lai lo. ‘Phunthawh’ kong vun chim tikah, thlem awk a ttha lomi cu, ‘arsa thah’ a si. Phunthawh le arsa cu, tthen awk ttha lo ah, hlan pipu nih an rak ruah. Nupi thi tlangvalpa nih phunthawh a pekmi hna a pule sinah ar a thahpiak mi hna kha ‘arsa thah’ an ti. Cu arsa cu, a pu nih a phun hawi, a arsa eiti pawl a sawm hna i, an eitimi sa, a si. Voksa a si lo, cawsa le siasa zong an si lo. Hi arsa thah hi tlangvalpa caah ahlei in chawva hei chuah hau khi a si ko le a herh lomi thilrit a si kho ko. A duh nih cun, an tuah ko lai nain. A biapi ah ka ruahmi cu, ‘phunthawh’ tu hi a si. ‘Arsa’ he kan zulhdawiter lo zongah dantatnak ding a um hlei lo.\nLaimi nih chungphun (clan) kan i ngeih i, ‘phunthawh’ kan ngeih bantuk phun hi Mirang ngeihmi chungkhar min (surname/ family name) khi ka vun epchun hna. Mirang tu nih cun, an pu min maw an pa min dek an chungkhar min ah an hman hna. Mirang ram ah a pemmi Laimi tampi nih kan chungphun (clan) min maw kan pale min maw kanmah min lila dek chungkhar min ah kan hman ve hna. Anmah Mirang zong cu, an i thit-umh tikah, nupi nih a pasal chungkhar min kha i hrawmnak nawl a ngei. Cucaah, a nupi nih a hringtu a pa chungkhar min kha a kaltak ve i, a pasal chungkhar min aa hrawm. A pasal chungkhar min hrimhrim a hman lai tinak a si lo nain, mikel nih cun, an pasal chungkhar min kha an hman ti duhnak a si. Cucaah, Mirang ram ah a ummi Laimi nih Lainu kha nupi i an thit tik ah, phunthawh an pek ko ahcun, a pasal chungkhar phun aa hrawm awk kha a phung cu a si. Phunthawh pekmi fale cu, lakfa an si lo i, an pa ro conak nawl an ngei. Mirang ram um Laimi ca tu ah cun, ro conak phunglam cu, an umnak ram cozah phunglam ning in a si. Lai phung kan hmang kho lo, ro co kong ah.\nA donghnak ah vun tenh awk ka duh mi cu, Khrihfa kan si ruangah Lai Nunphung paoh kan hlawt dih ding a si lo, a ttha mi cu kan hman awk a si. ‘Phunthawh’ tehna zei i hei rel duh lo i, Baibal i a um ve lomi thit-umhnak ‘sui zungbunh’ va pek khi biapi tuk ah kan ruah ahcun, kan thilrit an si kho ve. Zungbunh va pek khi a sualnak a um lo nain chaw le va a ngei lo caah cun, thilrit a si kho ve tinak tu a si. Thit-umhnak zungbunh bunh khi mi nunphung kan i lakmi a si i, kan uar ngai. Asinain ‘phunthawh’ hi nunphung a sual in kan ruah ahcun, ‘zungbunh i bunh’ zong a sual ve hnga. Phun hi Pathian sermi a si i, phun in miphun kan can caah kan miphun nih nunphung kan ngeihnak a si. A ttha ti lomi kan nunphung tu cu, kaltak, asiloah, tharchuah awk a si.\nSalai B. Chan Khar (Law)


Good News : Mindat-CDF Le Ralkap Thenkhat Pawl Tang Ti In Ralhrang An Doh Ti Cang – Buanchukcho\nMindat mipi zohkhenh tu PDF pakhat nih a thilton cu hiti hin a langh ter “Kan sin ah ralkap in a zam mi minung thenkhat cu khua an sa hna. Thlakhat chung hrawng an um cang hna. Kan hrem hna loh i hri zong in kan tem sual hna loh.\nZalong tein kan um ter hna i, kan rawl ei mi bantuk te kan ei ter hna. Zohkhenh tu cu kan chiah zungzal hna. kuak le zufa (ခေါင်ရည်) zong kan si khawh chung in kan pek hna. Chi Chaung i CDF pawl Kanpalet lei i umhmun an va khuar lio ah ralkap nih hmun 3 bak in an kan kan kulh. Hnu tolh ding dirhmun in kan um i, khuachung putar le pitar hngakchia vialte zong rampak ah an zam dih hna.\nKan sin i ralkap a um mi pawl zong zohkhenh pek ding an that ti lo ruang ah kan si khawh tawk cio in thawng 50 ciio hrawng kan pek hna. An hmailei lam tluan caah tiin kan thenh hna i an mitthmai cu a penh lem loh. Cuti cun kannih cu hnu kan tolh. Khua pakhat pawngkam ah um hmun kan va khuar i, kan sin i a rak um mi ralkap pawl cu kan va hmuh than hna.\nṬhenkhat nih mipi thilri pawl cu an phurh piak hna. thenkhat nih lai meithal an ken i, khuachung ralzam pawl mipi an van hruai hna cu kan khuaruah a har tuk. “Nan tlung rih lo maw?” tiin kan hal hna i, hi bantuk i rawl an kan petu mipi kaltak cu kan sia a rem kho loh. Hmun humhim an phanh tik ah kan tlung te lai tiah an kan ti.\nKa hngakchiat lio i Vietnam raldoh ka rak zoh mi kha ka mitthlam ah a van cuang tuk. A cangtu cu Arnold a si. American ralkap a si i Vietnam raldoh dingin a pokchuak, asinain Vietnam mipi pawl nih an rak kilkhawi i an sin ah a um. Cuhnu ah cun, aumnak Vietnam mipi pawl cu arak zohkhenh than hna.\nKa thiltonmi ruangah hin hi zatlan hi ka van theih than. A tu ah cun kan sin ah kan um ter hna i lai meithal zong pakhat cio an i tleih hna. A hlanah cun kan rak zum hna loh. Ṭha te in minung kan rak zohkhenh hna ah cun kan sin ah an rak kir than ko timi hi a tu ah cun ka zumh cang. An kut ah an meithal taktak a rak phan te ko lai timi hi a langh ter.\nApoi Tuk E : Baptist Church Min Tein Mi Bawmtu Ding ah Thlahmi ralkap nih An Rak Thah


UN Security Council ah China kong ceih a si cang lai; China cu a cei tak tak can lai? – Thechinlungnews\nUN Security Council ah China kong ceih a si cang lai; China cu a cei tak tak can lai?\nKan theih cia banuk in Wuhan zawtnak ruangah vawlei ramkip cu muinak khuah a lut thluamah lio caah ram tampi nih China cu fakpi in an soisel tthangchiat cang i, China nih mah zawtnak kongah a dik lo mi thawngpang vawlei cung ngandamnak lei ah rian ttuantu WHO ah theihter tawn caah WHO zong a mualpho bak cang i. US lawmaker pawl nih WHO Director Tedros cu a tian in i phuah ding in an ti cang.\nCovid-19 zawtnak kong hi UN Security council ah ceih ding in ti a si, Natein China kuzale Zhan Zun cu Council Meeting Chairman a si ruang ah a duh lo. Atu cu thlaruk hnuah Chairman hi i thleng lengmang a si cang caah March 27 ah Domican Republican ram in UNSC meeting Chairman a si cang caah, Covid-19 kong cu UN Security Council ah ceih ding in a cohlan cang. WHO Chief zong Margaret Chan a si i, natein mah zawtnak hi adai tikah vawlei chung ramkip nih China cu an zum duh ti lai lo\nDr. Anthony Fauci, Super Specialist, Virology & Epidemology, US nih Covid-19 zawtnak cu a dih hnuah Vawlei cung si a hlan bantuk in a si ti lai lo. International Monetery Fund (IMF) le World Bank Economists nih an chim ning ah cun rawl ruangah buainak tampi a chuak lai i vawlei hi kan buai tuk lai an ti cang.\nPaletwa pawngkam le khuachung ah AA le Cozah ralkap kahdohnak a chuak, minung 7 nunnak liam……..Chin Ramkulh Paletwa Peng Nan-chawng-wah khua le Paletwa khuachung ah AA le Cozah ralkap karlak ah kahdohnak a chuak i khua mi minung 7 nunnak liam, inn 8 kaang, minung 8 fak ngai in hliam an tuar tiah kan theih.\nChin Ramkulh Sipin Minister hlun Salai Isaacs Khen nih, “2020 April 7 ah chun nitlak ti awktlak in an i kap. Paletwa khuachung zong ah an i kap i, khuami minung pakhat meithal kuanfang hliamhma a tuar. Cun, Nan-chawng-wa khua ah suimilaam 3:00pm tluk ah an i kap than i Nan-chawng-wa khuami minung 7 an thi, Minung 8 hliam an tuar,” tiah The Hakha Post ah a chim.\nHi kahdohnak ah a thi mi hna cu Pa Lin Parung (Kum 35), Pi Aung Tan (Kum 52), Pi Hawi Hnuai (Kum 43), Salai Kyaw Khine Oo (Kum 15), Nu Ma Htun (Kum 22), Salai Aung Lin (kum 18) le Nu Ma Htun fapa Kyaw Naing Lin (Kum 3) hna an si. Cun, Paletwa Peng Pyituh Hluattaw Palai Pu Sein Aung nih, “Minung pasarih an nunnak a liam ti thawng ka theih i ka ngaihchia ngai. Atu an i kahnak hmun i khuami a tam deuh cu Paletwa lei ah a zaam mi an si.\nPaletwa khuachung ralzaam hna hi lam le sul lei an phih dih ca ah bawmhnak an ngah kho lo. Hihi zong hi biatak tein kan tawlrelpiak hna a herh. Cun, bawmhnak zong hi an herh tuk ca ah a lam kip in Chin unau hna nih zuampiak hram ko hna usih,” tiah a chim. AA le Cozah ralkap hi kan hnu Paletwa Peng Boungvum khua ah an i kap i inn 13 a kaang, minung pahnih fak ngai in hliam an tuar. Boungvum khuami an dihlak Paletwa khuachung\nBe the first to comment on "UN Security Council ah China kong ceih a si cang lai; China cu a cei tak tak can lai?"


Khah, Apple le Google nih Coronavirus Zawtnak An Dawi Lai – Chin World News Evening\nApril 11, 2020 April 11, 2020 Salai Van World News\nApple le Google nih Coronavirus Zawtnak An Dawi Lai: Apple le Google company nih Coronavirus zawtnak ngeimi hna theih khawhnak device ser dingah kap hnih hnatlaknak an ngei. IPhone le Smartphone chung i Bluetooth signals hmang in na pawng in pe 6 a hlatnak i coronavirus zawtnak a ngeimi hna kha track a tuah khawh hna lai. Biana ah tuchun ah lakphakdawr ah na thu lai i, nangmah pawng i a thumi nih coconavirus zawtnak a ngeih ahcun na cellphone i Bluetooth hmang signal a piah lai ti si. An i tinh bikmi cu zeitindah coronavirus zawtnak hi kan zorter lai ti a si.\nMay thla chungah ah hin APP ser an timh i, public health authorities nih an pom piak hna ahcun hman khawh colh a si lai. President Trump nih “mah cu lunghmui ngai nain mipi tampi hna an zalonnak a hnursuan sual hna lai ka phang” tha tein kan zoh hmasa a herh lai” tiah a chim. Uk cozah nih cun na pawng i coronavirus ngeimi an um ahcun na cellphone ah theihternak a tuah colhmi APP kan tuah cang lai tiah an thanh. South Korea zongah mah bantuk cu an hman ti a si. Credit: Salai Lairamthang\nRelchih: US Cozah Nih “Get My Payment” APP Hman Lai: US cozah nih coronavirus ruangah mipi bawmhnak a pek dingmi phaisa cu mah tein zoh khawhnak ding le information chiah khawhnak dingah cellphone ah APP chiah khawh ding in timhtuahnak an ngei. Hmaizarh chungah APP cu download tuah khawh ding in an timh. Department of Treasury Secretary, Steve Mnuchin nih nizan ah a twitter hmang in thawng a thanh. Nan cellphone i APP ah khan “Get My Payment” timi APP nan thun piak lai i, cozah pekmi na phaisa zeitik ah a phak lai? a phak cang le phak rih lo timi, status kha chek khawh a si lai. Tax pe ko nain direct deposit tuahnak bank account a pe rih lomi hna zong nih mah ka zawn ahcun nan bank information nan thun piak lai i, cozah nih direct deposit an in tuah piak hna lai.\nKum dih Tax file tuah lio ah direct depost si loin check in mail in a kuami hna ca ahcun September thla tiang a rau kho ti a si. Cucaah nan cellphone ah khan ” Get My Payment” timi APP kha hmaizarh chungah thun ulaw, nan bank inforamtion pek chap i, nan information a tlin le tlin lo check khawh a si lai. A tling lomi um ahcun pek chap khawh a si lai.\nPresident Trump: Ka Chan Chungah Tutan Hi Ka Caah Biachahnak Harbik Si Lai


Breaking News Tu Kha Hakha In A Kaang Ee Video – The Chinlung Post\nTuni sunday nazi 1 Pm tluk ah hakha ah inn a kang hi inn a kang mi hi ho te inn ti vu theih si rih lo caah Mei that nih an thah cuah mah lio si.\nThawng pang dang.Thantlang khuanu khuapa dihlak Olivia nu nih vate tluk ceo men in an hmuh dih ko hna hi aw (chaichaih dingtlak lawng tein),Thantlang khuanu khuapa pawl cu Australia i a ummi Olivia nu chaichaih dingtlak lawngte nan si ko rua hi, a poi ngai. Kan pastor tthattha le evangelist tthattha vialte zong Olivia nu chaichaih dingtlak men lawngte nan si ko rua hi.\nA tlunglai cu atu cia bak in kan zenhpiak tuk hna.Lungttial sang in a thok lai i Siizung sang tiang pakhat hnu pakhat an chaih hna lai sikaw a vanchia mi lebang cu nan hnakhaw ah kan chaih hna a tinak ah nan mit hna i an khen sual hna ahcun loh bak si ko lai. Thantlang ah le mit siibawi a um fawn lailo i. Pu Tum Bik le Pu Ngun Hram ca ko ah ttih a nung lai. Mithman pathum bak an i benh a hau lai. David nih Goliath chai in a chaih phun bantuk le bang a si ahcun ttih a nung chinchin lai.Nu pakhat nih chai in chaih duh ding tlak tiangtiang cu maw kan si ko tihi thuk deuh in nan ruah a hau lai\n. A tlung tik cu khua hauka ah vokthau le pangpar tthirual he nan va don zokzok a hau te lai kha aw.Thantlang khuanu khuapa i phisin thiam lei in nan i la cang rawh. Aw sireng kan palh tuk, hi hnu hmailei ah cun hi bantuk in a cang tinak hnga lo kan i ralring cang lai tiah toidornak he nan um awk deuh a si nan.\nIN kang mi video\nNote :A Ho Tein ti theih a si tik ah thawngpang thanh khawg than kan i zuam te la\nPosted by Democratic Voice of Chin-DVC on Sunday, 11 October 2020\nPu Tum Bik Le Pu Ngun Hram Ca Ko Ah Ttih A Nung Lai Hih


Holhlei Riantuanmihna – Chin Language Services – HCPSS- 银河娱乐棋牌游戏\nNa duh deuh mi holh in thawngthanhnak hmuh khawh ding ah, zangfahnak in hi ka Chin thawngthanhnak cahmai ah hin leng law asiloah Call Center (Auhnak Hmun) ah hi au te.\nKorea Holh/Mirang Holh:\nSpanish Holh/Mirang Holh:\nIES kong biahalnak caah, zangfahnak tein OISFS hi, hika ah pehtlaihnak tuah.\nNu le pa, hi tuahhngami ah duhnak lungthin a ngeimihna nih sawknak fom kha I HCPSS Thawng chung I zarhtin thawng tialmi August thla asiloah September thla in aa thawkding mi ah zohding a si lai. Tamdeuh thaawngthanhnak caah, hika ah pehtlaihnak tuah .\nVulei Pumpi Sianghngakchia le Chungkhar Rianhna Zung (OISFS) nih vulei pumpi chungkharhna kumkhatchung dihlak caah fimthiam cawnnak zapi biaruahnak hmunhna kha an I ruatti hnu ah an tuahhna. Hi zapi biaruahnak hmunhna nih hin chungkharhna kha American fimthiamnak he aa pehtlaihmi ningcang a hngalh terhna. Aa telmi minunghna nih American Sianginn kut tawngh thil tuahnakhna le Sianginn ah cawnmi he aa pehtlaihmi ruahchanhnakhna kong thawngthanhnak an hmuh, cucaah an fa le Sianginn ah teinak a hmumi siding ah an bomh khawhhna. Fimthiamnak he aa pehtlaihmi zapi biaruahnak hmunhna I thawngthanhnak tharchuah lengmangnak caah hika ah pehtlaihnak tuah .


Hakha ah tha taktak in sakmi hotel ‘Rung Guest House (2)’ an hon cang | Salai Lungthli Tum\nHakha ah tha taktak in sakmi hotel ‘Rung Guest House (2)’ an hon cang\nPosted on February 13, 2019 by Salai Lungthli Tum in CHIN // 0 Comments\nHakha ah hin riahnak guest house cu a tam pah cang ko nain hotel ca thengte ah sakmi an um rih lo, chungkhar umnak caah an sakmi inn kha hotel caah remhmi deuh an si.\nChungkhar umnak caah sakmi inn kha hotel ah an thlen cio tikah tlamtling lomi a tampi, room an thennak zong siseh, zunput le ihnak tibantuk zong tampi ai ser kho lo. Hotel riah i zunput i hrawm a si tikah siarem lonak a tam.\nNain, Rung Guest House (2) hi cu Pu Chum Ling nih hotel ca hrimhrim ah a sakmi a si, engineer nih tha tein design an suai hnu ah an sakmi a si caah a pui tling ngaingai. Guest house tiin min an pek ko nain Yangon ummi hotel hna he an i dannak a um lo.\nHakha a kih caah tilum in i kholhnak zong tha taktak in an ser, ramdang bantuk in duh caan poah ah tilum in i kholh khawh a si. Wifi zong duhzat in hman khawh a si fawn.\nPakhat ihnak, pahnih ihnak, pathum ihnak le pali ihnak tiin room an then. A man cu zaan khat ah 20,000 in ai thawk i 60,000 man tiang a um. A hmun hi Vomtumawng cerhmun pawng Pu Chum Ling inn pawng ah khan a si.


Zelenskyy Nih Ukraine Mipi A Forh - News and Media\nRussia ralkap hna nih Kiev khuapi an kirtak hnu in Ukraime nichuahlei le thlaklei cu biatak tein a vun kah hoi ṭhan caah Ukraine President Volodymyr Zelenskyy nih cun Ukraine ralkap le mipi hna cu Russia ral doh ding i timhcia tein um ding in a forhfial hna.\nRussia ral a lianh chin lengmang lio ah Zelenskyy nih cun ramleng bawmhnak zong biatak tein a kawl cuahmah ve i, UK zong nih nai ah bawmhnak zeimawzat a pek. A ra lai mi zarh ah hin Russia nih biatak tein Ukraine cu a nam ṭhan lai, tiah biachokvai a leng i Ukraine mizapi cu timhcia tein um ding in Zelenskyy nih a cah colh hna.\nNizan April 11 ah khan Austria Chancellor Karl Nehammer nih cun, February 24 i Russia nih Ukraine a tuk hnu a voikhatnak ah, President Putin cu Moscow ah a va ton. Russia nih Ukraine tuk hnu ah Ukraine mipi nuai 11 leng cu umnak ngei lo in hmun kip ah an zaam hna i, civil mi nunnak tam tuk a liam cang. Crd – TCP\nRalkap Nih Mino 3 An Tlaihnak Kong


A hmun Lomi Vawlei Le A Chung Thilri Hna. - Chin Eleven News\nA kan phurtu Mawṭaw le Vanlawng zong hi nikhat khat ahcun an rawk. Kan idornak Inn le Lo zong hi nikhat ahcun an rawk ko. Khua le ram zong nikhat kha ahcun rawknelnul in a um ko. Mitthli lawngte an cang dih ko.\nSihmanhsehlaw atu i kan ton liomi harnak hna hi cu a fa tuk rih chimtlak hmanh an si rih lo. Zeicatiah Mi sifak nih harnak an ton lioah aa nuammi Mirum a um rih. A ṭapmi an um lio ah a ni mi an um rih ko. Vanchia mi an thi lio ah, a luatmi Mi vanțha a um rih ko. Sihmanhsehlaw hohmanh nih luat khawh lomi caan cu kan hmai ah a um rih, cucu hihi a si.\nBawipa nih vawlei cu a hrawh cikcek lai i a cungah zeihmanh um lo in a lawng dih lai. A bingtalet in a chiah lai i a cung i a ummi vialte kha a ṭhek dih hna lai. 2 Ahopaoh nih cu bantuk thil cu ton a si ko lai tlangbawi nih si hna seh, zapi nih si hna seh, sal nih si hna seh, bawi nih si hna seh, thil cawtu nih si hna seh,\nA zuartu nih si hna seh, tangka mi a cawihtu nih si hna seh, tangka mi sinin a cawimi nih si hna seh, mirum si hna seh, misifak si hna seh, cubantuk cu an ton dih ko lai. 3 Vawlei cu a kek a kuai dih lai i a rawk dih lai.\nCu bia cu Bawipa nih a chimmi a si i a chim bangin a si ko lai tihi a si. Isaiah 24:1.2.3 Cucaah peih, Vawlei le a chung thilri hi tlaihchan hna hlah u a kan ti cu. Vawlei le a chung i a ummi thil minung nih an duhmi hna hi an lo cuahmah cang; sihmanhsehlaw Pathian duhnak a tuahmi cu zungzal in an nung a ti. 2 Johan 2:15.17.\nCucaah unau dawtmi hna David nih a ram le miphun caah Siangpahrang rian a tuan buin a Bawipa sinah lawmhnak bia chim le thangṭhat a tlolh lo bantuk khan, nunchung ca i kan herhmi kan pumsa caah teimak in rian kan ṭuan buin Bawipa sin lawmhnak biachim le thangṭhat le hlorh hi biapi khun ah chia zungzal u sih.\nBawipa a tlaihchantu, “Korah nih cun tihin hla a sak; Na biakinn chungah ni khat umcu hmun dang i ni thongkhat umnakin a ṭha deuh. Miṭhalo mi hna Inn chung i um nakcun ka Pathian Inn kutka hram dir hmanh ka duh deuh tiah a ti. Salm 84:10 Credit: F Bawi Khamh


Vulei cung ah tih anung bik mi poison ngeih mi Nga le athawbik Nga kawng – Chin World News\nVulei cung ah tih anung bik mi poison ngeih mi Nga le athawbik Nga kawng\nPosted By: thawng January 28, 2019\nPhilipine ram cu kan rak theih ceu bantuk asi cang, chak lei ram ah Islands 7641 fawnhmi chunga um ram pakhat asi. Cu caah cun Philipine ram chung ah hin saram phuntling umnak hmunhma zong asi tiah mikip theih mi asi. Cun tih anung mi saram zong an tam ngai, vulei cung ah tih anung mi saram tamnak 2nak ram asi. Lungtum bantuk in a ummi nga cu poison thawng/pin ngai ngeih mi nga phun asi, tichung ah valuh i, nan tawng sual asi ah cun nan caah tih anung ngai, aruang cu tic hung ah hin cawlcang lo in lungtum bantuk in a um caah cheu khat nih cun zeidah asi tiah an vatawng sual tawn.\nCu nga cu thling bantuk in a ummi antak ah tampi a um, cucu pakhat te zong tawngh sual ah cun, arauh thlan ah thi cawlh khawh asi, tih anung ngaingai.\n Lungtum nga cu inches 20 hrawng asau i, pound 5 hrawng in arit mi asi. Poison thling tiah 13 tluk ngeih mi asi, mah tluk thawng/pin poison cu natawng sual ah cun arau bik ah suimilam pakhat chung ah thi khawh asi.\nCu tluk tih anung mi Nga cu, asa athawbik tiah Japan pawl nih an duh bikcem Nga pakhat asi ve fawn, Japan long silo in Philipine ram zong ah cutluk in tih anung mi Nga cu, asa thawbik mi Nga ava sitik ah mi nih an duhtuk tik ah atlaih tu hna zong an tam ngai fawn, Vulei cung Nga vialte lak ah athaw bik Nga tiah amin athang ngaingai ko.\nPhilipine ram ah cun aman fak bik Nga asi hlei ah cawk awk zong atam lo ngai tiah news paper ah chuah asi.\nRef : Elite Reader Credit: Slash


KAWLRAM KONGAH TULUK ZONG A THINTUR AFAK TUK CANG – The Chinlung Post\nKawlram buainak kongah Tuluk zong a thinphang cang. EU chungtel ramkip nih ramdang vuanci pawl hna cu nizan February ni 22 ah Basel khuapi ah ton biaruahnak meeting an tuah hna i, Kawlram konghe pehtlaiin biatak tein ceihkhannak an tuah hna. Tulio kawlram thilcang kongah Germany in ramdang vuanci asimi nih atimi or a chimmi cu a tanglei bantuk in hin a si.\nTulio Kawlram ah acang cuahmah mi thil hna hi, kutsih tein kan zoh kho hna lo. Cucaah cun Kawlram thatnak lei apanh khawhnak dingah tan-ta-man nilan paohpoah kan hmang cang lai. Hi thil kan tuah i, atlamtling lo asi ahcun ralkap lutlai hna cungah dantatnak siseh khamnak aphunphun in kan tuah lai tiah ramdang vuanci nih cun a langhter chih.\nCulawng siloin kawlralkap nih hriamnam hmangin mipi kahthahnak an hmanmi konghe pehtlaiin thawnglatu hna nih biahalnak an tuahmi ah Tuluk ramdang vuanci nih a chim vemi cu, Kawlram hi Tuluk ram tthen pakhat asi. Atulio Kawlram ah hibantuk thil a canmi hi cu Tuluk rampi caah cun thinphang ngaingai asi ko tiah a chim.\nRampi remdaihnak le a tthancho khawhnak dingah tuanvo ngeitu vialte hna nih thatein kan tuah lai. Phunghram bantukin aikhat lo mi vialte kha rem tein kan tuah ahau. Naingnganzi, luhmuhzi le sipuaizi zong thatein akal khawhnak dingah kan i ruahchanmi asi ko tiah a chim. Tulio kawlram buainak cu vawlei cungpi nih biatak tein a cuanh cuahmah lio asi.\nSalai Bawi Lian Mang: immensely grateful to Senator Dean Smith and Prime Minister Scott Morrison.Thank you Senator Dean Smith for personally delivering and discussing a letter I wrote to Prime Minister Scott Morrison on behalf of Chin Human Rights Organization (CHRO) along with letters from Australia Chin Federation(ACF) and Chin Christian Council of Australia CCCA).\nKan hawi ttha Senator Dean Smith nih amah pumpak in Prime Minister Scott Morrison sin ah CHRO, CCCA, ACF nih cakuat kan ttial mi cu a vapek, a va ceih pi caah kan ilawm ngaingai. Parliament ah kan chuahpi lai tiah an ti caah kan tha a tho. Australia Chin mipi le ACF, CCCA hruaitu hna cung zong ah ka lawm ngaingai.\nAtu bantuk in nan umnak ram cozah lutlai tiang ttha te in kan miphun caah ttang kho ding tiang in hawi kom ttha ah nan serh khawh mi hna hi Pathian thluachuah asi. Nan i zuam nak le miphun nan dawt, nan ttanh nak Pathian nih thlua chuah hram seh.2018 December ah CHRO, ACF le CCCA nih Prime Minister Morrison hi Canberra a office ah kan rak ton bal. Credit: Salai Bawi Lian Mang\nKAWLRAM MINUNG TAMTUK MALAYSIA NIH AN KUAT HNA